1985. ΣΕΝΤΡΑΛ ΚΟΑΣΤ ΜΑΡΙΝΕΡΣ - ΠΕΡΘ ΓΚΛΟΡΙ\nΜπορεί η Περθ Γκλόρι (3-2-2) να μην εντυπωσιάζει μέχρι σήμερα στο πρωτάθλημα, όμως παίρνει νίκες και βρίσκεται ψηλά στη βαθμολογία σε αντίθεση με τους Μάρινερς (1-3-3) που δεν παίζουν καλά και δεν τους δίνουμε τύχες για να κάνουν κάτι καλό φέτος. Δίκαιο το σετ με φαβορί τη φιλοξενούμενη.\n2000. ΦΕΝΕΡΜΠΑΧΤΣΕ - ΖΟΡΙΑ ΛΟΥΑΝΣΚ\nΣε καλή κατάσταση η Φενέρ, μετράει πέντε σερί νίκες σε όλες τις διοργανώσεις, επέστρεψε από τη διακοπή με θρίαμβο στο ντέρμπι απέναντι στη Γαλατά, την οποία και κέρδισε δίκαια με 2-0, στο Γιουρόπα Λιγκ έχει απολογισμό 2-1-1 και αν καταφέρει να νικήσει και τώρα θα έχει κάνει σημαντικό βήμα για την εξασφάλιση της πρόκρισης. Η Ζόρια βρίσκεται στον πάτο ομίλου, στο 0-2-2 (4/4 under 2,5) ο δικός της απολογισμός, παρόλο που παλεύει τα παιχνίδια της, υστερεί ποιοτικά έναντι των αντιπάλων της, με αποτέλεσμα οι ελπίδες της για πρόκριση στην επόμενη φάση να είναι πια περισσότερο θεωρητικές. Το φαβορί για τη νίκη είναι αναμφίβολα η Φενέρ, ο άσος όμως στο 1,40-1,45 είναι εμφανώς υποτιμημένος και δεν πρόκειται να μας απασχολήσει.\n1998. ΑΣΤΑΝΑ – ΑΠΟΕΛ\nΈχοντας ανεβασμένη ψυχολογία έπειτα από την κατάκτηση και του εγχώριου κυπέλλου η Αστάνα θα προσπαθήσει να πάρει την παρθενική της νίκη στο Γιουρόπα Λιγκ (0-2-2). Απέναντι της θα βρει τον πρωτοπόρο του ομίλου, ΑΠΟΕΛ, ο οποίος μένει να εξασφαλίσει και μαθηματικά την πρόκριση ενώ διατηρεί βάσιμες ελπίδες ακόμα και για κατάκτηση της πρώτης θέσης. Βελτιώνονται άρδην στο σπίτι τους οι Καζάκοι, οι οποίοι μάλιστα παραμένουν αήττητοι εδώ κι έντεκα εντός έδρας ευρωπαϊκά ματς (5-6-0). Περιμένουμε να βάλουν δύσκολα στους Κυπρίους κι έτσι στρεφόμαστε στον -0,25 ασιατικό άσο, ο οποίος πληρώνει 1,95 στην Bet365. 2001. ΓΚΑΜΠΑΛΑ – ΑΝΤΕΡΛΕΧΤ\nΣτο Μπακού θα γίνει το ματς και όχι στη φυσική έδρα της Καμπάλα. Δεν έχουν ελπίδες πρόκρισης οι γηπεδούχοι, μετρούν μόνο ήττες μέχρι στιγμής στον όμιλο (0-0-4, 3/4 GG & over 2,5), θα επιδιώξουν να πάρουν ένα θετικό αποτέλεσμα από το ματς αυτό, ώστε να μην αποχαιρετήσουν τη διοργάνωση με μηδέν βαθμούς. Η Άντερλεχτ αντιθέτως ισοβαθμεί στην κορυφή του ομίλου με τη Σεντ Ετιέν, στο 2-2-0 ο μέχρι στιγμής απολογισμός της (2/4 over 2,5, 4/4 GG), θέλει να διασκεδάσει τις εντυπώσεις από την κάκιστη πορεία της εντός των συνόρων, εκεί όπου έχει μείνει με μόνο μια νίκη στα πέντε τελευταία παιχνίδια της (1-1-3, 3/5 over 2,5, 4/5 GG). Δεν θα αδιαφορήσει η Καμπάλα, αφού θα ψάξει για ένα θετικό αποτέλεσμα μπροστά στο κοινό της, η Άντερλεχτ δεν έχει λόγο (και άλλωστε δεν ξέρει) να παίξει κλειστά, υπάρχουν οι προϋποθέσεις για να δούμε πολλά γκολ στο ματς, στο 1,95 το GG, στο 2,00 το over 2,5 στον Stoiximan, αμφότερα μοιάζουν πολύ καλές επιλογές.\n1999. ΖΕΝΙΤ - ΜΑΚΑΜΠΙ ΤΕΛ ΑΒΙΒ\nΗ Ζενίτ έχει εξασφαλίσει όχι μόνο την πρόκριση, αλλά και την πρώτη θέση του ομίλου, αφού κατάφερε να πετύχει 4/4 νίκες στα πρώτα παιχνίδια της (4/4 over 2,5, 3/4 GG), με αποτέλεσμα να της δίνεται η ευκαιρία για φρεσκάρισμα, ώστε να κρατήσει δυνάμεις για τα προσεχή ματς πρωταθλήματος. Η Μακάμπι (1-1-2) κονταροχτυπιέται με τις Ντάνταλκ και Άλκμααρ για τη δεύτερη θέση, αν φύγει με θετικό αποτέλεσμα από την Αγία Πετρούπολη θα κρατάει την τύχη στα χέρια της στο φινάλε, όταν και θα υποδεχθεί τη Ντάνταλκ. Στα επίπεδα του 1,90 κινείται ο άσος, θα τον βρίσκαμε πολύ πιο χαμηλά αν η Ζενίτ δεν ήταν παντελώς αδιάφορη, έχει λογική να κυνηγήσει κανείς το Χ2, χωρίς πάντως οι αποδόσεις να μας καλύπτουν και τόσο ώστε να το επιχειρήσουμε.\n2005. ΑΓΙΑΞ – ΠΑΝΑΘΗΝΑΪΚΟΣ\nΟ Άγιαξ είναι πολύ κοντά στην πρώτη θέση, έχει ήδη εξασφαλίσει την πρόκριση στην επόμενη φάση και είναι πιο χαλαρός για το συγκεκριμένο παιχνίδι. Προφανώς και δεν θα αδιαφορήσει, απλά δεν έχει μεγάλο άγχος και θα μπορέσει να παίξει λίγο πιο ανοιχτά, αν και σε σημαντικά ματς η φιλοσοφία του είναι επιθετική. Ο Μποζ ίσως κάνει κάποιες αλλαγές φρεσκαρίσματος. Ο Παναθηναϊκός έχει απειροελάχιστες ελπίδες πρόκρισης, θα τις κυνηγήσει, οπότε περιμένουμε να παίξει επίσης επιθετικά. Θέλει να κάνει την πρώτη του νίκη στο θεσμό για να αμβλύνει κάπως τις εντυπώσεις και το συνολικό κλίμα που επικρατεί. 3/4 over 2,5 έχουν μέχρι τώρα αμφότερες, πιστεύουμε θα προσθέσουν ακόμα ένα στη συλλογή του. Το over 2,5 στο 1,80 είναι η επιλογή μας. 2011. ΘΕΛΤΑ - ΣΤΑΝΤΑΡ ΛΙΕΓΗΣ\nH Θέλτα είναι καλύτερη ομάδα από την Σταντάρ Λιέγης, όμως όχι τόσο για να δίνει ο άσος 1,60. Η γηπεδούχος είναι ομάδα που αν είναι στη μέρα της μπορεί να κερδίσει κάθε αντίπαλο, κάτι που το έχει δείξει κάποιες στιγμές μέχρι τώρα στο πρωτάθλημα. Αλλά στο Γιουρόπα Λιγκ η εικόνα της δεν είναι τόσο καλή. Επίσης η Σταντάρ κινείται σε μέτρια επίπεδα, σε Ευρώπη και πρωτάθλημα, με τον Παναθηναϊκό τα βρήκε και τα έκανε. Το σετ δεν έχει αξία, σε αντίθεση με το Goal/Goal στο 1,80 είναι και η επιλογή μας. 2012. ΣΑΧΤΑΡ ΝΤΟΝΕΤΣΚ – ΚΟΝΙΑΣΠΟΡ\nΤο απόλυτο (4-0-0) έχει κάνει μέχρι τώρα η Σαχτάρ στον όμιλο και έχει ήδη προκριθεί ως πρώτη και μάλιστα με χαρακτηριστική ευκολία. Η Κονιασπόρ έχει μόλις έναν βαθμό και αν θεωρητικά έχει κάποιες ελπίδες στην πράξη με την εικόνα που έχει δεν μπορεί να διεκδικήσει κάτι. Ο άσος στο 1,20, δεν έχει κανένα νόημα, αφήνουμε το παιχνίδι στην άκρη, πιστεύουμε ότι οι Ουκρανοί θα πάρουν ακόμα ένα τρίποντο.\n2010. ΓΑΝΔΗ – ΜΠΡΑΓΚΑ\nH Γάνδη (1-1-2) είναι σε μειονεκτική θέση με την Μπράγκα (1-2-1) να είναι η ομάδα που της στερεί τη δεύτερη θέση μέχρι σήμερα. Πολύ σημαντικό παιχνίδι και για τις δύο ομάδες, αφού όποια κερδίσει έχει σημαντικό πλεονέκτημα για τη συνέχεια. Πιο συμπαγής η Μπράγκα και πιστεύουμε ότι με τη δύναμη της άμυνας της και τη σοβαρότητα που εκπέμπει μπορεί να μην χάσει. Το Χ2 έχει αξία.\n2006. ΣΑΛΚΕ – ΝΙΣ\nΣε άριστη κατάσταση η Σάλκε το τελευταίο δίμηνο, τρέχει αήττητο σερί δέκα αγώνων σε όλες τις διοργανώσεις (8-2-0), ενώ στον ένατο όμιλο του Γιουρόπα Λίγκ εντυπωσιάζει με το απόλυτο των βαθμών σε τέσσερα ματς και ήδη έχει περάσει στους «32» σαν πρώτη. Στην κορυφή του Σαμπιονά η Νις, επέστρεψε στις επιτυχίες αφού φόρτισε τις μπαταρίες της στη διακοπή, χωρίς ωστόσο να τα πηγαίνει καλά στην Ευρωπαϊκές της αναμετρήσεις. Μόνο νίκη θέλουν οι Γάλλοι, οι Γερμανοί είναι… Γερμανοί και δύσκολα θα αδιαφορήσουν όσες αλλαγές κι αν έχουν στη σύνθεσή τους, έτσι αναμένουμε ματς με γρήγορο ρυθμό και γκολ. Αξιόλογο το 1,80 του over 2,5 στον Stoiximan. 2008. ΚΡΑΣΝΟΝΤΑΡ – ΣΑΛΤΣΜΠΟΥΡΓΚ\nΠισωγύρισμα για την Κράσνονταρ οι δύο κολλητές ήττες απ’ τη Σάλκε στον ένατο όμιλο του Γιουρόπα Λιγκ, ωστόσο ακόμα έχει το πάνω χέρι και με νίκη επί της Σάλτσμπουργκ θα βρεθεί με το ένα πόδι στους «32» της διοργάνωσης. Εκεί που έμοιαζε καταδικασμένη σε αποκλεισμό η Σάλτσμπουργκ, έφυγε με το διπλό απ’ τη Νίκαια και με νέο διπλό στη Ρωσία θα αποκτήσει σημαντικές ελπίδες πρόκρισης. Βέβαια αυτό μόνο εύκολο δεν είναι, μιας και η Κράσνονταρ εντός έδρας είναι πολύ ισχυρή. Πολύ ζόρικη έδρα το «Κράσνονταρ Στάντιουμ» για οποιαδήποτε ομάδα, παίζεται το 2,05 του άσου στην Bet365. 2013. ΣΛΟΒΑΝ ΛΙΜΠΕΡΕΤΣ – ΚΑΡΑΜΠΑΚ\nΗ Σλόβαν Λίμπερετς έχασε όπως ήταν λογικό δύο φορές από την Φιορεντίνα σε ισάριθμα παιχνίδια και παρέμεινε στον πάτο της βαθμολογίας με έναν βαθμό και ουσιαστικά αποκλείστηκε ήδη. Ομάδα χαμηλότερου επιπέδου, δεν έχει δείξει τίποτα και δεν πιστεύουμε ότι θα καταφέρει να μας παρουσιάσει κάτι στα δύο τελευταία ματς. Η Καραμπάγκ με τις δύο νίκες επί του ΠΑΟΚ είναι κοντά στην πρόκριση, με έναν βαθμό στην Τσεχία θα το πετύχει, κάτι που εύκολα θα το καταφέρει. Στο 1,60 το DNB της, δεν θα μας απασχολήσει, αν ήταν στο 1,75 θα ήταν αρκετά ενδιαφέρον.\n2004. ΦΙΟΡΕΝΤΙΝΑ – ΠΑΟΚ\nΣε αγωνιστική άνοδο βρίσκεται η Φιορεντίνα που βρίσκεται αγκαλιά με την πρόκριση και με νίκη κλειδώνει και την πρωτιά, μπορεί να παίζει με ροτέισον στο θεσμό όμως μετράει τρεις σερί νίκες με 11-2 τέρματα και απέναντι στον ΠΑΟΚ θα βρει χώρους καθώς ο "Δικέφαλος" πρέπει να ψάξει τη νίκη μετά τις δύο αποτυχίες του με την Κάραμπαγκ. Τρεις βδομάδες χωρίς αγωνιστική δράση οι φιλοξενούμενοι που θα στερηθούν των υπηρεσιών του Τζαβέλα ενώ πρόβλημα υπάρχει και στη θέση του φορ καθώς ο Αθανασιάδης είναι τιμωρημένος και ο Περέιρα τραυματίας. Στο 2,00 προσφέρει το 1 & over o Stoiximan. 2014. ΣΠΑΡΤΑ ΠΡΑΓΑΣ – ΣΑΟΥΘΑΜΠΤΟΝ\nΧτυπημένοι από απουσίες εδώ και δύο μήνες οι Τσέχοι που έχουν μάθει να παίζουν με ενδεκάδα ανάγκης, αυτό δεν τους έχει εμποδίσει από το να είναι πρώτοι στον όμιλο (3-0-1). Με νίκη κλειδώνουν την πρωτιά από τώρα, με ισοπαλία εξασφαλίζουν την πρόκριση. Η Σαουθάμπτον παρά το γεγονός ότι κάνει ροτέισον στη διοργάνωση βρίσκεται σε πλεονεκτική θέση αναφορικά με την πρόκριση, με διπλό την εξασφαλίζει ενώ αποκτά και προβάδισμα για την πρωτιά, ενώ η ισοπαλία ίσως της δώσει από τώρα την πρόκριση σε περίπτωση που η Χαποέλ ηττηθεί. Ακόμα και αυτό να μην συμβεί οι "άγιοι" θα διατηρούν βαθμολογικό πλεονέκτημα υποδεχόμενοι τους Ισραηλινούς την τελευταία αγωνιστική στην Αγγλία, ενώ θα έχουν και καλές τύχες για να πάρουν την πρώτη θέση καθώς η Σπάρτα ταξιδεύει στην έδρα της Ίντερ. Κάτι παραπάνω από βολική είναι η ισοπαλία για τις δύο ομάδες, στο 3,35 το Χ στον Stoiximan, ένα σημείο που αποτελεί επιλογή του 1926. Προσφορές στον Stoiximan με 0% Γκανιότα\n2009. ΧΑΠΟΕΛ ΜΠΙΡ-ΣΙΒΑ – ΙΝΤΕΡ\nΑπό μία θριαμβευτική νίκη για το πρωτάθλημα του Ισραήλ προέρχεται η Χάποελ Μπεερ Σεβά, η οποία κέρδισε άνετα μπροστά στο κοινό της την Χάποελ Χάιφα (5-1) και έφτασε τις έξι συνεχόμενες νίκες εντός συνόρων (6-0-0 με 22 γκολ ενεργητικό), με αποτέλεσμα να ετοιμάζεται να υποδεχτεί την Ίντερ με τη ψυχολογία στα ύψη. Στο πρώτο τους παιχνίδι υπό τις οδηγίες του Στέφανο Πιόλι οι «νερατζούρι» παρουσιάστηκαν εμφανώς βελτιωμένοι σε σχέση με την απογοητευτική εικόνα της υπόλοιπης σεζόν και απέσπασαν τον βαθμό της ισοπαλίας στο «Derby della Madoninna» κόντρα στη συμπολίτισσα Μίλαν. Χάποελ και Ίντερ χρειάζονται επειγόντως νίκη αν θέλουν να διεκδικήσουν το εισιτήριο της πρόκρισης στην τελευταία αγωνιστική των ομίλων του Γιουρόπα Λιγκ, οπότε αναμένεται να τα δώσουν όλα στο μεταξύ τους ματς. Επιλογή αποτελεί το αμφίσκορο που προσφέρεται σε απόδοση 1,90 στη Bet365. 2007. ΖΥΡΙΧΗ – ΒΙΓΙΑΡΕΑΛ\nΕδώ που έφτασε η Βιγιαρεάλ βλέπει ως τελικό την αναμέτρηση με τη Ζυρίχη στην Ελβετία. Η φετινή ευρωπαϊκή της πορεία στο Γιουρόπα Λιγκ δεν θυμίζει σε τίποτα την περσινή, ούτε καν τις εμφανίσεις που πραγματοποιεί στη Λα Λίγκα, όπου φιγουράρει στην 4η θέση της βαθμολογίας. Ο Εσκριμπά στην προκειμένη λογικά θα αφήσει στην άκρη το rotation αφού αν μη τι άλλο στόχος της ομάδας είναι η πρόκριση στην επόμενη φάση της διοργάνωσης και για να αυξήσει τις πιθανότητες της πρέπει να κυνηγήσει τη νίκη στην Ελβετία. Η Ζυρίχη πραγματοποιεί αξιοπρεπέστατη πορεία στην Ευρώπη (2η θέση με 5 βαθμούς), παρότι μιλάμε για μία ομάδα που αγωνίζεται στη 2η κατηγορία της Ελβετίας. Στηρίζουμε το «κίτρινο υποβρύχιο» , στο 2,00 πόνταραν το διπλό στη Bet365, με την απόδοση του να έχει πτωτικές τάσεις.\n2015. ΣΤΕΑΟΥΑ – ΟΣΜΑΝΛΙΣΠΟΡ\nΑκόμα χωρίς νίκη στο θεσμό η Στεάουα (0-3-1) και είναι στην τελευταία θέση του ομίλου, αλλά ακόμα έχει τύχες πρόκριση. Στο πιο πρόσφατο παιχνίδι της πήρε ισοπαλία με 0-0 στην Ελβετία με τη Ζυρίχη σε ένα παιχνίδι αρκετά κακό. Η μικρή Οσμανλισπόρ έχει καταφέρει να είναι πρώτη στον όμιλο (2-1-1) και κρατάει την υπόθεση πρόκριση στα χέρια της. Στο τελευταίο της αγώνα για το Γιουρόπα Λιγκ κέρδισε στην Ισπανία τη Βιγιαρεάλ με 2-1, έπαιξε αρκετά καλά και απόλυτα δίκαια πήρε το πολύτιμο διπλό. Δίκαιο το σετ, δεν έχει γίνει μεγάλη ομάδα η Οσμανλισπόρ για να είναι φαβορί σε εκτός έδρας ματς.\n2016. ΝΤΕΠ. ΣΑΝ ΜΑΡΤΙΝ - ΣΠΟΡΤ ΧΟΥΑΝΚΑΓΙΟ\nΠροτελευταία αγωνιστική στην πρώτη κατηγορία του Περού. Η Σαν Μαρτίν σώθηκε έπειτα από τα αποτελέσματα της προηγούμενης αγωνιστικής, έστω και αν η ίδια γνώρισε την πρώτη της ήττα έπειτα από πέντε αγωνιστικές (3-2-0, 5/5 over 2,5, 4/5 GG). Η Χουανκάγιο είναι κοντά στο να εξασφαλίσει ένα εισιτήριο για το ερχόμενο Κόπα Σουνταμερικάνα, στο +2 η απόστασή της από την 8η της βαθμολογίας, Χουάν Άουριτς, η οποία έχει ένα ματς περισσότερο. Οχτώ ήττες στις 10 τελευταίες εξόδους τους έχουν οι φιλοξενούμενοι (1-1-8), σε καλή κατάσταση οι γηπεδούχοι, σωστός ο φαβοριτισμός του άσου. 2022. ΜΑΝΤΣΕΣΤΕΡ ΓΙΟΥΝ. – ΦΕΓΕΝΟΡΝΤ\nΆμεσες ανταγωνίστριες για την πρόκριση οι δυο ομάδες, πολύ κρίσιμη για το μέλλον τους στη διοργάνωση η μεταξύ τους συνάντηση. Στο 2-0-2 ο μέχρι στιγμής απολογισμός της Γιουνάιτεντ, με νίκη αγκαλιάζει την πρόκριση, αφού στο φινάλε έχει βατό -στα χαρτιά- ματς (παίζει με τη Ζόρια στην Ουκρανία), ακόμα και με ισοπαλία πάντως δεν καταστρέφεται. Η Φέγενορντ μετράει 2-1-1 ως τώρα (4/4 under 2,5), ό,τι και να συμβεί στο Μάντσεστερ, θα παίξει την πρόκριση στο τελευταίο της ματς, όταν και θα υποδεχθεί τη Φενέρ, φυσικά ένα θετικό αποτέλεσμα απέναντι στους «Κόκκινους Διαβόλους» θα βελτιώσει τις πιθανότητές της. Φαβορί για τη νίκη η ομάδα του Μουρίνιο (ίσως προχωρήσει σε ελεγχόμενο ροτέισον), ο άσος πάντως κυκλοφορεί σε ασύμφορες τιμές, πολύ χαμηλά τα 1,35-1,40, δεν αξίζουν σε καμία περίπτωση, η Φέγενορντ είναι εξαιρετική ομάδα και σε καμία περίπτωση δεν είναι χαμένη από χέρι. 2024. ΣΕΝΤ ΕΤΙΕΝ – ΜΑΪΝΤΖ\nΜεγάλη μάχη για την πρόκριση δίνουν οι δυο ομάδες. Σε πλεονεκτική θέση η Σεντ Ετιέν, είναι η πρωτοπόρος του ομίλου με απολογισμό 2-2-0, αν δεν ηττηθεί θα αγκαλιάσει τη μια από τις δυο πρώτες θέσεις του γκρουπ, δεν έχει βγάλει πάντως μάτια με τις εμφανίσεις της, αφού ως τώρα κατάφερε να κερδίσει μόνο την Γκαμπάλα. Αντιθέτως η Μάιντς (1-1-2, 2/4 over 2,5, 4/4 GG), βρίσκεται σε δύσκολη θέση, αν ηττηθεί μένει σίγουρα εκτός συνέχειας, ενώ ακόμα και με Χ μπορεί να αποκλειστεί από τώρα, αν θέλει να έχει ρεαλιστικές ελπίδες πρόκρισης θα πρέπει να κυνηγήσει τη νίκη. Σπουδαία αναμέτρηση, μεταξύ δυο ομάδων που δεν έχουν μεγάλες διαφορές μεταξύ τους, καλά ζυγισμένα τα σετ, δεν μα αφήνουν ιδιαίτερα περιθώρια για κάποιο ποντάρισμα.\n2023. ΟΛΥΜΠΙΑΚΟΣ - ΓΙΟΥΝΓΚ ΜΠΟΪΣ\nΣε πλεονεκτική θέση βρίσκεται ο Ολυμπιακός (2-1-1) αναφορικά με την υπόθεση-πρόκριση, του αρκεί μια ισοπαλία για να εξασφαλίσει το εισιτήριο για τα νοκ-άουτ, το κακό για τους Πειραιώτες είναι η αγωνιστική απραξία λόγω της διακοπής του πρωταθλήματος, έχουν να δώσουν επίσημο παιχνίδι από τις 6 Νοεμβρίου. Η Γιούνγκ Μπόις (1-1-2) χρειάζεται αποκλειστικά και μόνο νίκη για να μείνει ζωντανή στο κόλπο της πρόκρισης, μακριά από το σπίτι της πάντως χάνει σημαντικό μέρος της δυναμικής της, απέτυχε να βρει δίχτυα και στις δυο μέχρι στιγμής εξόδους της στην Ευρώπη (0-0 με Αστάνα, ήττα με 0-1 από ΑΠΟΕΛ), ενώ θα έχει και δυο σημαντικές απουσίες στην επίθεση (εκτός οι Ραβέ και Κούμπο). Ανώτερος ποιοτικά ο Ολυμπιακός, θα αποφύγουμε πάντως τον άσο του 1,65, λόγω της έλλειψης αγωνιστικού ρυθμού των γηπεδούχων, ενώ και η ασφάλεια που τους παρέχει η ισοπαλία μπορεί να παίξει το ρόλο της κατά τη διάρκεια του αγώνα.\n2020. ΝΤΑΝΤΑΛΚ – ΑΛΚΜΑΑΡ\nΣτο Δουβλίνο θα διεξαχθεί το ματς, αφού η φυσική έδρα της Ντάνταλκ δεν πληροί της προδιαγραφές της ΟΥΕΦΑ. Άμεσες ανταγωνίστριες για τη δεύτερη θέση του ομίλου οι δυο ομάδες. Στους 4 βαθμούς η Ντάνταλκ (1-1-2), η οποία έχει χάσει μόνο από τη Ζενίτ μέχρι στιγμής, έχει όμως το μειονέκτημα ότι υστερεί σε αγωνιστικό ρυθμό, αφού το πρωτάθλημα της έχει ολοκληρωθεί (τελευταία της επίσημη υποχρέωση ήταν ο χαμένος τελικός κυπέλλου στις 6 Νοεμβρίου). Απογοητεύει μέχρι στιγμής η Άλκμααρ, μόλις στο 0-2-2 ο απολογισμός της στην Ευρώπη, αν δεν νικήσει ούτε τώρα η υπόθεση-πρόκριση θα δυσκολέψει υπερβολικά, ίσως μάλιστα να γνωρίσει και πρόωρο αποκλεισμό, ανάλογα και με την εξέλιξη του άλλου ματς του ομίλου. Παρακινδυνευμένη μοιάζει η οποιαδήποτε πρόβλεψη εδώ, καλά ζυγισμένα μας φαίνονται τα σετ, δεν θα πάρουμε θέση. 2017. ΡΟΜΑ - ΒΙΚΤΟΡΙΑ ΠΛΖΕΝ\nΚοντά στην εξασφάλιση της πρόκρισης για την επόμενη φάση του Γιουρόπα Λιγκ βρίσκεται η Ρόμα, είναι η πρωτοπόρος του ομίλου της με απολογισμό 2-2-0 (3/4 over 3,5, 3/4 GG), αν δεν χάσει προκρίνεται από τώρα, αν κερδίσει κλειδώνει και την πρωτιά. Η Πλζεν δεν έχει ακόμα νίκη στο γκρουπ (0-3-1) και ψάχνει πια ένα μικρό θαύμα προκειμένου να μείνει ζωντανή στο κυνήγι της πρόκρισης. Φρεσκάρισμα ετοιμάζουν στην ενδεκάδα τους οι γηπεδούχοι, οι οποίοι ούτως ή άλλως έχουν πλούσιο επιθετικό ταλέντο και στον πάγκο, οι φιλοξενούμενοι οφείλουν να παίξουν ανοιχτά, αφού χρειάζονται οπωσδήποτε θετικό αποτέλεσμα, το GG στο 1,70 και το συνδυαστικό GG & over 2,5 στο 1,95 της Bet365 δείχνουν αξιόλογες επιλογές.\n2019. ΑΟΥΣΤΡΙΑ ΒΙΕΝΝΗΣ - ΑΣΤΡΑ ΓΚΙΟΥΡΓΚΙΟΥ\nΆμεσες ανταγωνίστριες για την πρόκριση οι δυο ομάδες, ιδιαίτερα κρίσιμη η μεταξύ τους συνάντηση. Από νίκη στο πρωτάθλημα έρχεται η Αούστρια (2-0 τη Ριντ), στο Γιουρόπα Λιγκ μετράει 1-2-1 (3/4 GG & over 4,5), το μοναδικό της τρίποντο μέχρι στιγμής το πήρε απέναντι στην Άστρα στη Ρουμανία (κέρδισε με 3-2). Οι φιλοξενούμενοι πραγματοποιούν μέτρια πορεία στο πρωτάθλημά τους, επέστρεψαν πάντως με θετικό αποτέλεσμα από τη διακοπή (1-0 την Κραϊόβα εκτός έδρας), στο 1-1-2 (3/4 over 2,5, 3/4 GG) ο δικός τους απολογισμός στην Ευρώπη. Χαρακτήρα τελικού έχει το παιχνίδι, δίνουμε τον πρώτο λόγο για τη νίκη στους γηπεδούχους, χωρίς πάντως να διακρίνουμε καμία ιδιαίτερη ευκαιρία στις τιμές που κυκλοφορούν στον άσο.\n2018. ΑΘΛΕΤΙΚ ΜΠΙΛΜΠΑΟ – ΣΑΣΣΟΥΟΛΟ\nΜε ανεβασμένη ψυχολογία ετοιμάζεται για την προτελευταία αγωνιστική των ομίλων του Γιουρόπα Λιγκ η Μπιλμπάο, καθώς προέρχεται από την εντός έδρας νίκη επί της Βιγιαρεάλ με 1-0 και πλέον τρέχει ένα αήττητο σερί τεσσάρων αγώνων σε όλες τις διοργανώσεις (2-2-0). Εκ διαμέτρου αντίθετη είναι η κατάσταση για τη Σασουόλο, η οποία με την ήττα που γνώρισε στη Γένοβα από τη Σαμπντόρια έφτασε τις τέσσερις διαδοχικές (0-0-4) στο Καμπιονάτο και συμπλήρωσε ένα ρεκόρ επτά αναμετρήσεων χωρίς τρίποντο εντός και εκτός συνόρων (0-3-4). Οι Βάσκοι βρίσκονται σε σαφώς καλύτερη αγωνιστική κατάσταση από την επερχόμενη αντίπαλο τους και μέσα στο κατάμεστο «Σαν Μαμές» (6-1-1 με 16 γκολ ενεργητικό) θεωρούμε ότι έχουν όλα τα φόντα για να επιβεβαιώσουν τον συνδυασμό άσσου και over 2,5 στο 2,10 του Stoiximan. Προσφορές στον Stoiximan με 0% Γκανιότα\n2021. ΓΚΕΝΚ - ΡΑΠΙΝΤ ΒΙΕΝΝΗΣ\n2025. ΑΛΙΑΝΣΑ ΑΤΛΕΤΙΚΟ – ΚΑΧΑΜΑΡΚΑ\nΠροτελευταία αγωνιστική στην πρώτη κατηγορία του Περού. Αδιάφορο βαθμολογικά ματς, ούτε κινδυνεύουν, ούτε έχουν ελπίδες για την επτάδα οι δυο ομάδες. Σε μέτρια κατάσταση αμφότερες, οι γηπεδούχοι έχουν το προβάδισμα λόγω έδρας, αλλά οι τιμές στον άσο μας αφήνουν παγερά αδιάφορους.\n2026. ΝΤΕΠΟΡΤΙΒΟ ΜΟΥΝ. - ΣΠΟΡΤΙΝΓΚ ΚΡΙΣΤΑΛ\nΈχουν εξασφαλίσει από μια θέση στην πρώτη τετράδα οι δυο ομάδες και προετοιμάζονται για τα πλέι-οφ του πρωταθλήματος. Η Μουνισιπάλ μετράει έξι νίκες στα εννέα τελευταία παιχνίδια της (6-2-1), η Σπόρτινγκ Κριστάλ αντιθέτως κέρδισε μόνο ένα από τα πιο πρόσφατα επτά (1-1-5), δίνουμε τον πρώτο λόγο για τη νίκη στους γηπεδούχους, στο 1,775 ο ασιατικός άσος 0:0 στην Bet365.\n2030. ΑΤΛΕΤΙΚΟ ΝΑΣΙΟΝΑΛ - ΣΕΡΟ ΠΟΡΤΕΝΙΟ\nΕπαναληπτικός ημιτελικός του Σουνταμερικάνα, ισχύει ο κανονισμός του εκτός έδρας γκολ. Σε περίπτωση συνολικής ισοπαλίας ακολουθεί παράταση και αν χρειαστεί πέναλτι. Στο πρώτο παιχνίδι η Νασιονάλ ήταν αρκετά καλύτερη, έμεινε πίσω στο σκορ κόντρα στη ροή, στη συνέχεια έμεινε με παίκτη λιγότερο αλλά στο τέλος μπόρεσαν να ισοφαρίσουν και πλέον στην καλή τους έδρα έχουν τον πρώτο λόγο. Έχουν δείξει ότι είναι η καλύτερη ομάδα του ζευγαριού και πιστεύουμε ότι θα κερδίσουν, δίκαιο το σετ όμως δεν μας αφήνει περιθώριο για κάποιο ποντάρισμα.\n2031. ΑΛΙΑΝΣΑ ΛΙΜΑ - ΚΟΜΕΡΣΙΑΝΤΕΣ ΟΥΝΙΔΟΣ\nΠροτελευταία αγωνιστική στην πρώτη κατηγορία του Περού. Εντός της ζώνης των εισιτηρίων του Κόπα Σουνταμερικάνα βρίσκονται οι δυο ομάδες, η Αλιάνζα Λίμα θέλει ένα βαθμό σε δυο ματς για εξασφαλιστεί και μαθηματικά, η Κομερσιάντες βρίσκεται στο +1 από την 8η Χουάν Άουριτς, η οποία έχει ένα ματς περισσότερο. Τρεις ήττες στα τέσσερα τελευταία παιχνίδια τους μετρούν οι γηπεδούχοι (1-0-3), οι φιλοξενούμενοι έρχονται από τρεις διαδοχικές εκτός έδρας ήττες και αριθμούν επτά σερί εξόδους χωρίς διπλό (0-4-3), καμία από τις δυο ομάδες δεν πείθει και τόσο ώστε να την εμπιστευτούμε.\n----. ΑΜΕΡΙΚΑ – ΓΟΥΑΔΑΛΑΧΑΡΑ\nΔιπλά ματς για τα προημιτελικά των πλέι-οφ του πρωταθλήματος του Μεξικό. Ισχύει ο κανονισμός του εκτός έδρας γκολ, σε περίπτωση συνολική ισοπαλίας προκρίνεται η ομάδα με τη μεγαλύτερη βαθμολογία στην κανονική διάρκεια. Η Αμέρικα (5-1-3 εντός) είναι επτά ματς δίχως ήττα (3-4-0), στο τελευταίο παιχνίδι της κανονικής περιόδου έφερε ισοπαλία με την Πατσούκα με 3-3 με καλή εμφάνιση. Στόχος ο τελικός όμως δεν θα είναι εύκολο, αφού και η πορεία της στο πρωτάθλημα δεν τη βοήθησε για τα πλέι-οφ. Η Γουαδαλαχάρα (4-1-3 εκτός) έμεινε με δύο σερί ισοπαλίες στο τέλος, στο πιο πρόσφατο με 1-1 με τη Νεκάξα. Σφιχτό παιχνίδι, δίκαιη ήταν η μοιρασιά. Το συγκεκριμένο ζευγάρι είναι τεράστιο ντέρμπι της χώρας, κάτι που δυσκολεύει αρκετά την πρόβλεψη. Δίνουμε τον πρώτο λόγο στην έδρα, δίκαιο το σετ με τον άσο στο 2,15.\n----. ΝΕΚΑΞΑ – ΠΑΤΣΟΥΚΑ\nΗ Νεκάξα (4-4-0 εντός) με τη βολική ισοπαλία με τη Γουαδαλαχάρα στην τελευταία αγωνιστική κατάφερε να προκριθεί στα πλέι-οφ, έπαιξε όπως έπρεπε και κατάφερε να αποσπάσει τον βαθμό. Στα τελευταία ματς του πρωταθλήματος ήταν εντυπωσιακή και δίκαια είναι στην οκτάδα. Η Πατσούκα (3-1-4 εκτός) κατέκτησε τη δεύτερη θέση, είναι αρκετά καλή και μπορεί να διεκδικήσει πολλά φέτος. Άκρως επιθετική ομάδα και μπορεί να σκοράρει εύκολα. Δίκαιο το σετ με άκρως οριακό φαβορί τους ανώτερους φιλοξενούμενους.


Μύθοι και θρύλοι γύρω από τα γηραιότερα πλατάνια της Κρήτης. - Newshub.gr\n02 Δεκεμβρίου 2020 - 07:00\nΣτην Κρήτη υπάρχει μια εξαιρετικά σπάνια και ενδημική ποικιλία πλάτανων (Platanus orientalis var. Cretica). Κανονικά κάθε πλάτανος είναι φυλλοβόλος, αλλά εδώ έχουμε να κάνουμε με ένα εξαιρετικά σπάνιο αειθαλές υποείδος, οπού στην Κρήτη έχουν καταγραφεί 50 τέτοια δέντρα περίπου. Επίσης πρέπει να πούμε ότι ο πλάτανος κατά τη μυθολογία, ήταν το ιερό δένδρο του Δία, «Η πλατάνιστος» είναι το αρχαιότερο όνομα της πλατάνου και προέρχεται από το επίθετο πλατύς, είναι δηλαδή ένα πλατύφυλλο δέντρο.\nΤα πιο γνωστά αειθαλή πλατάνια, είναι εκείνα της Γόρτυνας, του Αζωγυρέ Σέλινου και του Μοναστηριακίου στην περιοχή του Αμαρίου. Τα δύο πρώτα λόγω της μεγάλης τους οικολογικής σημασίας έχουν κηρυχθεί διατηρητέα μνημεία της φύσης. Αειθαλή πλατάνια υπάρχουν επίσης στους Βώρους, στις Βρύσες, στο Φόδελε και σε άλλες περιοχές της Κρήτης.\nΣτο Κράσι Μαλίων, ένα παραδοσιακό, ορεινό χωριό σε υψόμετρο 600 μ, σε απόσταση 46 χλμ. βορειοδυτικά από το Ηράκλειο της Κρήτης, στους πρόποδες του όρους Σελένα (1559μ) βρίσκεται ο γηραιότερος πλάτανος του κόσμου. Η περίμετρος του κορμού του είναι περίπου 24 μέτρα και η ηλικία του υπολογίζεται περίπου στα 2400 χρόνια καθώς οι ειδικοί υποστηρίζουν ότι σε κάθε μέτρο αντιστοιχούν 100 χρόνια.\nΕίναι ογκώδης, έχει τεράστια κλαδιά και πυκνή φυλλωσιά, που καλύπτει όλη την πλατεία του χωριού. Δίπλα στον πλάτανο υπάρχουν δύο πηγές που τρέχουν με γάργαρο νερό όλο το χρόνο. Ο πλάτανος αυτός κατά τη διάρκεια της μακραίωνης ιστορίας του υπήρξε μάρτυρας αμέτρητων ιστορικών γεγονότων. Υπήρξε το κέντρο της κοινωνικής και πνευματικής ζωής του τόπου.\nΑποτελεί από μόνος του ένα ολόκληρο οικοσύστημα και είναι πόλος έλξης για τους επισκέπτες του χωριού που έρχονται από μακριά για να τον θαυμάσουν, δίπλα στις όμορφες καμαρωτές βρύσες. Ο μνημειακός πλάτανος ανακηρύχθηκε ως διατηρητέο μνημείο της φύσης με Προεδρικό Διάταγμα, που εκδόθηκε στις 29/8/2011.\nΜια άλλη υπέροχη ιστορία μεταβιβάζεται από γενιά σε γενιά, από στόμα σε στόμα στο Μοναστηράκι Αμαρίου. Ένα αφήγημα για τον Πλάτανο, ο οποίος βρίσκεται δίπλα στην Κάτω βρύση, στο Νότιο μέρος του χωριού. Θεόρατος και επιβλητικός, με ύψος 30 μέτρα και περίμετρο γύρω στα 10 μέτρα, αειθαλής, γι΄αυτό και έχει χαρακτηριστεί από τους επιστήμονες «μνημείο της φύσης». Στο σημείο αυτό πήγαιναν παλαιότερα οι γυναίκες της περιοχής για να πλύνουν τα ρούχα τους στις υπάρχουσες γούρνες.\nΟ Πλάτανος στο Μοναστηράκι μετρά χιλιετίες ζωής, ενώ δεν είναι λίγοι εκείνοι που του αποδίδουν θεϊκά χαρακτηριστικά. Υπάρχει ένας μύθος που λέει ότι εκεί πήγαινε ο Δίας τις ερωμένες του για να μην τον βλέπει η Ήρα. Μια μέρα όμως, η Ήρα τον έκανε τσακωτό με μια από τις ερωμένες του και του πέταξε αστροπελέκι. Με αυτόν τον τρόπο, λέει ο μύθος, δημιουργήθηκε και η εσοχή η οποία χωράει δέκα ανθρώπους. Και σαν να μην έφτανε στον καημένο τον Πλάτανο το αστροπελέκι, η Ήρα του έδωσε κατάρα να μην ξαναπέσουν τα φύλλα του, εξ ου και η αειθαλής φύση του.\nΟ Πλάτανος της Κνωσσού ήταν μυθικό, ιερό δέντρο στην Κρήτη αφιερωμένο στον Δία και την Ήρα. Ο μύθος λέει ότι ο πλάτανος αυτός φύτρωνε στην Κνωσσό, κοντά στον ποταμό Θήρη. Σύμφωνα με την μυθολογία, στο σημείο αυτό τελέσθηκε ο γάμος του Δία με την Ήρα και στο σημείο αυτό οι κάτοικοι της Κρήτης πραγματοποιούσαν κάθε χρόνο γιορτή εις τιμή του Δία και της Ήρας.\nΟ πλάτανος της Γόρτυνας είναι συνδεδεμένος με τον μύθο της αρπαγής της Ευρώπης από τον Δία. Η Πριγκίπισσα Ευρώπη, κόρη του βασιλιά της Φοινίκης έπαιζε με τις φίλες της σε μία παραλία της Ανατολικής Μεσογείου, όπως συνήθιζε, όταν την είδε ο Δίας, πατέρας και βασιλιάς των 12 Θεών του Ολύμπου, την ερωτεύτηκε και μεταμορφωμένος σε ταύρο εμφανίστηκε μπροστά τους. Οι κοπέλες άρχισαν να παίζουν με τον ταύρο και η Ευρώπη τον πλησίασε, τον χάιδεψε και έκατσε πάνω του. Τότε ο Δίας ταύρος έφυγε παίρνοντας μαζί του την πριγκιποπούλα. Μαζί έφτασαν στη Γόρτυνα όπου ο Δίας της αποκαλύφθηκε σε όλη του τη μεγαλοπρέπεια, και όπως το θέλει η παράδοση, ζευγάρωσαν κάτω από αυτό τον πλάτανο, ο οποίος έκτοτε κρατάει τα φύλλα του σε όλη τη διάρκεια του χρόνου.\nΤέλος, σύμφωνα επίσης με την αρχαία ελληνική μυθολογία, η Πλάτανος ήταν κόρη του Ποσειδώνα και αδελφή των Αλωαδών, δύο γιγάντων. Από τον πατέρα της κληρονόμησε την αγάπη για το υγρό στοιχείο, και σε αυτό οφείλεται το γεγονός ότι φυτρώνει πάντα σε μέρη όπου υπάρχουν νερά, είτε στην επιφάνεια είτε στο υπέδαφος. Το γιγαντιαίο ανάστημα πήρε η μυθική Πλάτανος από τα αδέρφια της τα οποία υπεραγαπούσε και όταν αυτά πέθαναν, εκείνη από τη θλίψη της μεταμορφώθηκε στο δέντρο, που πήρε το όνομά της.\nΜύθοι και θρύλοι της Κρήτης.


Καραμανωλάκης: Η αστυνομία στα ΑΕΙ δημιουργεί όρους δυστοπίας\nΑΕΙ, Εκπαίδευση, Νόμος-πλαίσιο ΑΕΙ\n«Η πανεπιστημιακή αστυνομία είναι ένα βήμα στη συγκρότηση του αυριανού πανεπιστημίου με όρους μιας νέας δυστοπίας» τονίζει ο Βαγγέλης Καραμανωλάκης, αναπλ. καθηγητής Θεωρίας & Ιστορίας της Ιστοριογραφίας του ΕΚΠΑ\nΌσοι, κάποιους μήνες πριν, πολλοί και πολλές συνάδελφοι από όλα τα πανεπιστήμια της χώρας, αντιταχθήκαμε στη δημιουργία πανεπιστημιακής αστυνομίας αισθανόμαστε σήμερα δυστυχώς δικαιωμένοι. Κι αυτό γιατί, όπως είχαμε φοβηθεί, γίνεται όλο και πιο φανερό ότι η παρουσία της αστυνομίας συνδέεται με μια γενικότερη λογική ελέγχου της πανεπιστημιακής ζωής, η οποία αποτυπώνεται και στο άρθρο 225 του νομοσχεδίου για την ανώτατη εκπαίδευση.\nΠροβλέπεται σε αυτό η τοποθέτηση μέσων επιτήρησης «με τη λήψη ή καταγραφή εικόνας και ήχου σε εσωτερικούς και εξωτερικούς χώρους του ΑΕΙ», με την εξαίρεση των πανεπιστημιακών παραδόσεων, των αιθουσών διδασκαλίας, των χώρων εργασίας διδακτικού και διοικητικού προσωπικού. Επομένως, οι κάμερες θα τοποθετηθούν σε χώρους συνάθροισης των φοιτητών, σε προαύλια, κυλικεία, εισόδους κτιρίων κ.λπ.\nΜε λίγα λόγια: παρακολούθηση της φοιτητικής ζωής, καταγραφή και έλεγχος κάθε δραστηριότητας, πέρα και πάνω από την συγκατάθεση όσων την ασκούν. Ποιος θα συγκεντρώνει και θα επεξεργάζεται τα δεδομένα; Μα φυσικά η αστυνομία, χωρίς κανέναν ρόλο του ίδιου του πανεπιστημίου.\nΤι νόημα έχει η επιβολή αυτού του ελέγχου, με όρους που παρεμβαίνουν βάναυσα στο κλίμα της εκπαιδευτικής, και δη πανεπιστημιακής, διαδικασίας; Ένας έλεγχος που πιθανότατα θα γεννήσει πολύ περισσότερα επεισόδια από όσα θέλει θεωρητικά να προλάβει; Γενικότερα, τι είναι αυτό που, χρόνια τώρα, στο πλαίσιο μεγάλου μέρους του τηλεοπτικού και κρατικού λόγου, μετατρέπει τα πραγματικά αλλά συγκεκριμένα περιστατικά βίας σε «καθεστώς βίας και ανομίας»; Τι είναι αυτό που δημιουργεί ένα κλίμα ηθικού πανικού για το τι συμβαίνει στα πανεπιστήμια, αγνοώντας τα επιτεύγματά τους και καλλιεργώντας μια τερατώδη εικόνα;\nΕίμαι πλέον σίγουρος ότι είναι η επιθυμία κατεδάφισης του δημόσιου πανεπιστημίου, η κατάργηση των δημοκρατικών κατακτήσεων που έχουν συνδεθεί με τη λειτουργία του. Οι όροι με τους οποίους συγκροτείται η πανεπιστημιακή αστυνομία και καθορίζεται το πεδίο δράσης της αποτελούν, όπως δείχνει το νέο νομοσχέδιο, ένα βήμα στη συγκρότηση του αυριανού πανεπιστημίου με όρους μιας νέας δυστοπίας.\nΑπέναντι σε αυτό, όσοι και όσες νοιαζόμαστε για το πανεπιστήμιο, για τη δουλειά που κάνουμε, για τους φοιτητές και τις φοιτήτριές μας, δεν μπορούμε παρά να βρεθούμε ενάντιοι.\nΚόντρα Φίλη – Θεοδωρικάκου για την πανεπιστημιακή αστυνομία\nΚώστας Φωτάκης: Να αυξηθεί η δημόσια χρηματοδότηση της έρευνας\nΧ. Λόντος: Η επιλογή Διευθυντών Εκπαίδευσης & το επιτελικό κράτος\nΕκλογές ΟΛΜΕ: Άνοδος ΣΥΝΕΚ και πτώση ΔΑΚΕ


Μικρές γιορτές γεύσης στο Μαγαζάκι των Δρόμων της Ελιάς! – ΔΡΟΜΟΙ ΤΗΣ ΕΛΙΑΣ – THE ROUTES OF THE OLIVE TREE – LES ROUTES DE L'OLIVIER\nΜε σκοπό την ανακάλυψη των γεύσεων της ελιάς και της περίφημης μεσογειακής διατροφής, το Μαγαζάκι των Δρόμων της Ελιάς στην Αθήνα ξεκίνησε μια σειρά από γευσιγνωσίες ελαιοκομικών προϊόντων για τους ξένους που επισκέπτονται την Ελλάδα.\nΜια ομάδα τουριστών από τις Ηνωμένες Πολιτείες ήταν η πρώτη που μυήθηκε στις διατροφικές μας συνήθειες, ανακάλυψε τις περίφημες ελιές Καλαμάτας και το ασύγκριτο extra παρθένο ελαιόλαδο!\nΤιμώμενη περιοχή σε αυτή την πρώτη γευσιγνωσία ήταν η Μεσσηνία!\nΕγκάρδιοι και φιλόξενοι οι οικοδεσπότες παρουσίασαν επιλεγμένα προϊόντα στους επισκέπτες, διηγήθηκαν την ιστορία και τον τρόπο παρασκευής τους, την διατροφική τους αξία και τη σημασία τους για την ελληνική αυθεντική γαστρονομία.\nΤο Μαγαζάκι των Δρόμων της Ελιάς, περήφανο για την επιτυχία αυτής της πρώτης απόπειρας, προτίθεται να συνεχίσει αυτές τις γευσιγνωσίες παρουσιάζοντας προϊόντα από επιχειρήσεις, που έχουν αναγνωριστεί για την τεχνογνωσία τους και το σεβασμό τους στις αγροτικές περιοχές.


Ελεύθερη Πατρίδα - ΗΡΘΕ Η ΩΡΑ ΓΙΑ ΤΗ ΝΕΑ ΕΛΛΗΝΙΚΗ ΠΟΛΙΤΕΙΑ!\nΓράφτηκε από τον/την Eλεύθερη Πατρίδα Ενεργό 21 Απριλίου 2017 . Καταχωρήθηκε στο Αρθρογραφία\nΤο πρόβλημα βεβαίως είναι πολυσύνθετο. Εκκινεί όμως και από τη μετατροπή των Ελλήνων σε έθνος (;) αγράμματο και ανιστόρητο. Από τη στιγμή που το Υπουργείο (πρώην Εθνικής) απαιδείας έχει διαγράψει τις σημαντικότερες σελίδες της ένδοξης ιστορίας μας και τις έχει αντικαταστήσει με ... συνταγές μαγειρικής και θεματικές για τις ...έμφυλες ταυτότητες!!!\nΥπάρχει κανείς που, αν δεν ανήκει σε αυτόν τον συρφετό, να το πιστεύει πραγματικά;\nΜΙΑ ΛΟΙΠΟΝ ΕΙΝΑΙ Η ΛΥΣΗ: ΝΑ ΓΚΡΕΜΙΣΟΥΜΕ ΤΟ ΣΑΠΙΟ ΥΠΑΡΧΟΝ ΠΟΛΙΤΙΚΟ ΣΥΣΤΗΜΑ. ΔΗΜΙΟΥΡΓΩΝΤΑΣ ΤΗ ΝΕΑ ΕΛΛΗΝΙΚΗ ΠΟΛΤΙΤΕΙΑ, ΠΟΥ ΘΑ ΣΤΗΡΙΖΕΤΑΙ ΣΤΙΣ ΠΑΡΑΚΑΤΩ ΑΡΧΕΣ.\n12) Κατάργηση ΟΛΩΝ των θέσεων επιστημονικών (;) συμβούλων των υπουργών, κλπ. – κομματικών στρατών – άσχετων παρατρεχάμενων. Κατάργηση όλων τωνειδικών γραμματειών που δημιουργούν και μία απίστευτη γραφειοκρατία.\n17) Ιδιαίτερη μέριμνα στον βασικό πυλώνα της Παιδείας. Εισαγωγή στην πρωτοβάθμια εκπαίδευση μαθημάτων σε μορφή προσαρμοσμένη στην ηλικία των μαθητών, της διδακτικής σημασίας της ιστορίας, της γλώσσας, των αρχαίων ελληνικών. Αξιολόγηση των εκπαιδευτικών, με κριτήριο την επάρκειά τους στη γνώση της ελληνικής γλώσσας(απαράδεκτο να υπάρχουν ανορθόγραφοι και αγράμματοι δάσκαλοι), πέραν του γνωστικού τους αντικειμένου. Ανάδειξη του ΠΑΙΔΑΓΩΓΙΚΟΥ και όχι δημοσιοϋπαλληλικού τους καθήκοντος (Ομοίως, τα στελέχη των Ενόπλων Δυνάμεων ΔΕΝ ΕΙΝΑΙ ΔΗΜΟΣΙΟΙ ΥΠΑΛΛΗΛΟΙ).\nΗΡΘΕ Η ΩΡΑ ΓΙΑ ΤΟ ΝΕΟ ΕΘΝΙΚΟ ΑΦΗΓΗΜΑ. ΤΗ ΝΕΑ ΕΛΛΗΝΙΚΗ ΠΟΛΙΤΕΙΑ ΤΗΣ ΑΡΙΣΤΟΔΗΜΟΚΡΑΤΙΑΣ.ΝΑ ΥΨΩΣΟΥΜΕ ΤΗ ΣΗΜΑΙΑ ΤΟΥ ΝΕΟΥ ΠΑΤΡΙΩΤΙΣΜΟΥ, ΤΟΥ ΝΕΟΥ ΕΛΛΗΝΙΣΜΟΥ. ΝΑ ΠΑΡΟΥΜΕ ΤΗΝ ΠΑΤΡΙΔΑ ΜΑΣ ΠΙΣΩ. ΝΑ ΕΚΒΡΑΣΟΥΜΕ ΤΟ ΔΙΕΦΘΑΡΜΕΝΟ ΠΑΛΙΟΠΟΛΙΤΙΚΟ ΣΥΣΤΗΜΑ. ΝΑ ΚΟΨΟΥΜΕ ΤΟΝ ΓΟΡΔΙΟ ΔΕΣΜΟ, ΣΠΑΖΟΝΤΑΣ ΤΑ ΔΕΣΜΑ ΠΟΥ ΜΑΣ ΕΧΟΥΝ ΒΑΛΕΙ.


Δουλειές στην πλάτη του Ηρακλή | Bluearena\nΔουλειές στην πλάτη του Ηρακλή\nΟ Δημήτρης Βλάχος σχολιάζει την… κάψα του Νίκου Καγιούλη να αποκτήσει δανεικούς από τους «4».\n23/11/2016 17:21 Επιμέλεια: Δημήτρης Βλάχος Απόψεις, Δημήτρης Βλάχος\nΗ πρόθεση του Νίκου Καγιούλη να φέρει στον Ηρακλή δανεικούς από τις τέσσερις (οικονομικά) ισχυρές ομάδες του ελληνικού πρωταθλήματος, ήταν δεδομένο ότι θα προκαλούσε αντιδράσεις. Δεν θα μπω στην διαδικασία να εξηγήσω για ποιον λόγο συμφωνώ με όσους είναι εναντίον μία τέτοιας κίνησης, διότι πολύ απλά όποιος νιώθει από Ηρακλή και βίωσε από κοντά τα καλοκαίρια του 2010 και του 2011, αηδιάζει και μόνο στην σκέψη της συνεργασίας με συγκεκριμένες ομάδες.\nΘεωρείτε όμως ότι στο μυαλό του Καγιούλη υπάρχει μόνο το συμφέρον του Ηρακλή, πίσω από την πρόθεσή του να φέρει δανεικούς από τους «4»; Επιτρέψτε μου να αμφιβάλλω. Ο Καγιούλης είναι προσωρινός στον Ηρακλή, αλλά θέλει να παραμείνει για πολλά χρόνια στον χώρο του ποδοσφαίρου ως ατζέντης.\nΚαι για να παραμείνει στον χώρο, θα πρέπει να αποκτήσει πρόσβαση στις ομάδες που έχουν το χρήμα. Πρόσβαση την οποία δεν έχει αποκτήσει μέχρι στιγμής, με εξαίρεση την περίπτωση του Κάτσε, τον οποίο πάντως βρήκε στον δικέφαλο.\nΚαι μέσω του Ηρακλή, θα έχει την ευκαιρία να ανοίξει πόρτες που μέχρι σήμερα ήταν κλειστές για τον Έλληνα ατζέντη.\nΥ.Γ. Από τον Καγιούλη δεν έχω απαίτηση να γνωρίζει τι έγινε και ποιες ομάδες οδήγησαν (ή έβαλαν πλάτη) τον Ηρακλή στην Δ’ εθνική. Ο δικηγόρος όμως που είναι Ηρακλής και πιθανόν να συμμετείχε σε κάποια ή κάποιες πορείες εκείνων των καλοκαιριών, γνωρίζει. Και η ιστορία θα γράψει ότι επί των ημερών του γράφτηκε μία ακόμη μαύρη σελίδα, στο βιβλίο ντροπής που δημιουργεί η σημερινή διοίκηση.\nΠροπονησιακό φιλικό με Λάρισα στο Ιβανώφειο\nΚαββαδάς: «Θέλουμε να «ρεφάρουμε» με τη βοήθεια του κόσμου» (vid)\nΚακαρούδης: «Δουλέψαμε και πιστεύουμε στη νίκη» (vid)\nΚαστρίτης: «Πάθος, δύναμη και δίψα, για να ικανοποιήσουμε τον κόσμο» (vid)\nΟ Γ.Σ. συγκαλεί συνέλευση για εκλογές στις 22/11\nΣτάμου: «Είμαι δεμένος με τον Ηρακλή και τον κόσμο»\nΤα γκολ του Ηρακλή στην αναμέτρηση με τον Ολυμπιακό (vid)\nΑπέδωσαν τιμές στο ήρωα Ιβάνωφ (pics)\nΓυναικείο μπάσκετ: «Κυανόλευκη» νίκη επί του Άρη\nΔιάκριση για τον Ι. Ιωαννίδη στο Πανελλήνιο Μαραθωνίου (pics)\nΛενζέλ Σμιθ Τζούνιορ: Μία «ιδιαίτερη περίπτωση»…


Tornos News | 5 βασικά σημεία του σύγχρονου SEO για τουριστικές επιχειρήσεις\n5 βασικά σημεία του σύγχρονου SEO για τουριστικές επιχειρήσεις\nΚύρος Ασφής 08.06.2018 | 18:20\nΣε προηγούμενο άρθρο μας εξηγήσαμε τι σημαίνει το SEO για τουριστικές επιχειρήσεις. Σε αυτό το άρθρο θα αναφέρουμε τα 5 βασικά σημεία του σύγχρονου SEO για τουριστικές επιχειρήσεις. Με αυτό το τρόπο θα βοηθήσουμε την ιστοσελίδα της επιχείρησης μας να “σκαρφαλώσει” στα οργανικά αποτελέσματα αναζήτησης των χρηστών.\nΤι είναι οργανικά αποτελέσματα αναζήτησης;\nΩς οργανικά αποτελέσματα ορίζονται όλα τα αποτελέσματα κάτω και πάνω από τις διαφημίσεις της μηχανής αναζήτησης όπως εμφανίζονται στην εικόνα παρακάτω.\nΠοια είναι τα 5 βασικά σημεία του σύγχρονου SEO;\nΌπως είχαμε αναφέρει στο προηγούμενο άρθρο μας, το SEO είναι κάτι που αλλάζει και εξελίσσεται διαρκώς. Παλαιότερα αποτελούσε μια πολύ τεχνική εργασία που απευθυνόταν κυρίως σε προγραμματιστές και τους δημιουργούς των ιστοσελίδων. Αυτό πλέον έχει αλλάξει και οι προγραμματιστές απαιτείται να εφαρμόσουν κάποιες βασικές κατευθυντήριες οδηγίες προκειμένου να διευκολύνουν τις μηχανές αναζήτησης να “ερευνήσουν” την ιστοσελίδα και τα περιεχόμενα της. Το μεγαλύτερο βάρος πέφτει πλέον στους digital marketeers ή αυτούς που ασχολούνται με την διάδοση της επιχείρησης σε ψηφιακό επίπεδο. Ας δούμε όμως πιο προσεκτικά ποια είναι αυτά τα 5 βασικά σημεία που θα μας κάνουν να ξεχωρίσουμε από τον ανταγωνισμό μας.\n1. Links προς την ιστοσελίδα σας (backlinking)\nΤα backlinks αποτελούν από τις παλαιότερες αρχές που ισχύουν για το SEO και παραμένουν σημαντικές ως και σήμερα. Ως backlinks εννοούμε τα link που φιλοξενούνται σε διάφορες άλλες ιστοσελίδες και κατευθύνουν τους χρήστες προς την δική μας ιστοσελίδα.\nΤα links αυτά θα πρέπει να φιλοξενούνται σε ιστοσελίδες σχετικές με την βασική μας ενασχόληση (δηλαδή τον τουρισμό) και να είναι ιστοσελίδες με καλή επισκεψιμότητα και ποιότητα.\n2. Καλής ποιότητα περιεχόμενο\nΣε σχετικό μας άρθρο εξηγήσαμε τους 3 λόγους για τους οποίους θα πρέπει να φιλοξενούμε ένα blog στην ιστοσελίδα μας.\nΠαρόλα αυτά τα blog άρθρα μας θα πρέπει:\nΝα χρησιμοποιούμε τις κατάλληλες λέξεις-κλειδιά. Οι μηχανές αναζήτησης για την κατανόηση και ταξινόμηση της ιστοσελίδας στηρίζονται ακόμα αρκετά στις λέξεις-κλειδιά που χρησιμοποιούμε στο κείμενο μας.\nΝα χρησιμοποιούμε σωστούς τίτλους, meta descriptions, ALT κείμενα, H1 tags, και SEO φιλικά URL’s. Εάν όλα αυτά σας ακούγονται ακατανόητα, θα σας παρακαλούσαμε να επισκεφτείτε την ομάδα μας στο Facebook και να υποβάλλετε όποιο ερώτημα έχετε. Οι administrators είναι πάντα στη διάθεση σας.\n3. Προσφέρουμε καλή εμπειρία πλοήγησης\nΟι μηχανές αναζήτησης λαμβάνουν υπόψη την εμπειρία πλοήγησης των χρηστών. Όσο και να μας φαίνεται περίεργο, τα στατιστικά “προδίδουν” την ιστοσελίδα μας. Για παράδειγμα, ο χρόνος παραμονής στην ιστοσελίδα μας καθώς και ο αριθμός σελίδων που επισκέπτονται οι χρήστες δείχνουν πόσο ενδιαφέρον βρίσκουν το περιεχόμενο μας. Η σωστή αρχιτεκτονική των πληροφοριών είναι κάτι που και πάλι το “προδίδει” το sitemap. Για άλλη μια φορά εάν γεννιούνται απορίες, οι administrators της ομάδας μας στο Facebook θα χαρούν να σας τις απαντήσουν. Τέλος ένας ακόμα παράγοντας για μια καλή εμπερία πλοήγησης είναι και η ταχύτητα φόρτωσης της ιστοσελίδας μας.\n4. Προσαρμόζουμε την ιστοσελίδα σας για κινητά\nΣτο άρθρο με τίτλο “Τα 7 κύρια χαρακτηριστικά μιας αποτελεσματικής ιστοσελίδας” ως πρώτο σημείο είχαμε αναφέρει τον responsive σχεδιασμό της ιστοσελίδας μας. Καθότι σύμφωνα με στατιστικά στοιχεία περί το 50% των αναζητήσεων από κινητές συσκευές, είναι πολύ σημαντικό η ιστοσελίδα μας να προσαρμόζεται στις απαιτήσεις εμφάνισης αυτών. Αυτό σημαίνει:\nΚαλό σχεδιασμό για κινητές συσκευές.\nΤο περιεχόμενο να είναι προσαρμοσμένο για ανάγνωση από κινητές συσκευές.\n“Ελαφριές” σελίδες προκειμένου να “φορτώνουν” γρήγορα στις κινητές συσκευές.\n5. Χρησιμοποιούμε long tail keywords\nΤα long tail keywords είναι η χρησιμοποίηση μεγαλύτερων φράσεων που εμπεριέχουν και τις λέξεις κλειδιά. Για να σας βοηθήσουμε στην κατανόηση, φανταστείτε οτι οι φωνητικές αναζητήσεις αυξάνονται διαρκώς. Στην περίπτωση αυτή, ο χρήστης δεν εκφωνεί μια απλή λέξη-κλειδί, άλλα μια ολόκληρη φράση που περιέχει τη λέξη κλειδί.\nΓια να βοηθήσετε την ιστοσελίδα σας φιλοξενήστε και μια FAQ ενότητα, στην οποία θα δίνετε απαντήσεις σε διάφορα ερωτήματα που σχετίζονται με την τουριστική επιχείρηση και άλλες ενδιαφέρουσες πληροφορίες.\nΝα σημειώσουμε ότι σύμφωνα με την Google 41% των Αμερικανών ενηλίκων χρησιμοποιούν την φωνητική αναζήτηση (μέσω κινητών συσκευών φυσικά)\nΌπως παρατηρήσατε και εσείς, από τα παραπάνω 5 σημεία ένα μόνο αφορά τον τεχνικό που ασχολείται με την ιστοσελίδα σας. Τα υπόλοιπα αφορούν κυρίως το άτομο ή την εταιρεία που έχει αναλάβει την προώθηση της ψηφιακής μας παρουσίας. Και ακολουθώντας αυτά τα 5 βασικά σημεία, θα μπορέσουμε να ξεχωρίσουμε από τους ανταγωνιστές μας.\n1) Αναζητώντας το ιδανικό κοινό για το ξενοδοχείο μας\n2) Ενισχύστε την digital marketing στρατηγική του ξενοδοχείου σας\n3) Ενέργειες για να ξεχωρίσει το ξενοδοχείο στην αντίληψη των επισκεπτών και υποψήφιων πελατών\n4) Ποσότητα ή Ποιότητα;


Δανάη Παππά: «Υπήρξαν στιγμές που ένιωσα εξαιρετικά άβολα» | Gpop.gr\nΣυνέντευξη στο TV Έθνος, παραχώρησε η Δανάη Παππά.\nΗ ηθοποιός μεταξύ άλλων μίλησε και για τον σύντροφό της, με τον οποίο είναι πολύ καλά μαζί και πολύ ευτυχισμένη.\nΝαι, μου το έβγαλε. Αυτή η παιδικότητα ήρθε με το κατοικίδιο μας. Έχουμε έναν σκύλο. Τον πήραμε μαζί, τον «Σπίθα». Είμαστε και οι δύο σε αυτήν τη φάση, νιώθουμε παιδιά παίζοντας με τον σκύλο μας.\nΕίναι δύσκολο. Από την άλλη όμως είναι και η αλήθεια μου. Δεν μπορώ να απαγορεύσω στον εαυτό μου και στον σύντροφο μου να βγούμε για φαγητό ή να διασκεδάσουμε ή να πάμε για ψώνια. Όλοι ξέρουμε πως σε συγκεκριμένα μέρη υπάρχουν φωτογράφοι. Δεν σου κρύβω πως υπήρξαν στιγμές που ένιωσα εξαιρετικά άβολα. Γι’ αυτό λοιπόν αποφεύγω κάποια μέρη.\nΕννοείται πως μπορεί να γίνει. Υπάρχουν βέβαια και περιπτώσεις αναγνωρίσιμων προσώπων που μοιράζονται τις προσωπικές στιγμές τους θέλοντας να φέρουν τον κόσμο περισσότερο κοντά τους. Από την άλλη, όμως, τι μένει για σένα;.\nΑυτό είναι η λογική της κλειδαρότρυπας. Για παράδειγμα οι αδελφές Καρντάσιαν που δείχνουν σε ριάλιτι την προσωπική τους ζωή. Και ο κόσμος το βλέπει. Ίσως και εγώ αν ήμουν τελείως ανοιχτή στην προσωπική μου ζωή θα είχα περισσότερη δημοσιότητα, περισσότερους ακολούθους στο instagram, περισσότερα εξώφυλλα στα περιοδικά. Όμως μετά τι θα έμενε για τη Δανάη; Μετά γίνεται και η προσωπική ζωή δουλειά.\nΗ εξομολόγηση του Κωνσταντίνου Αργυρού για την…\nPrevious Post: Η Σοφία Φιλιππίδου αποκαλύπτει τι της είχε πει η Νικολούλη για το ρόλο της στους “Δύο Ξένους”\nNext Post: Ναταλία Γερμανού: Η αποκάλυψη για τον χωρισμό του Μύρωνα Στρατή από τη Μαίρη Συνατσάκη και τα σχέδια γάμου


Η ανακοίνωση του Σωματείου μας για τα εισιτήρια των αγώνων – olaOmonoia\nΗ ανακοίνωση του Σωματείου μας για τα εισιτήρια των αγώνων\nΑνακοίνωση σχετικά με τα εισιτήρια των αγώνων και το τι θα γίνει με τα διαρκείας εξέδωσε σήμερα το σωματείο μας.\nΜΟΝΟ 300 ΔΙΑΡΚΕΙΑΣ\nΜετά την πλήρης ενημέρωση για το πρωτόκολλο την Παρασκευή που μας πέρασε είμαστε αναγκασμένοι να ενημερώσουμε τον κόσμο μας ότι με τα σημερινά δεδομένα θα μπορούν στα εντός έδρας παιχνίδια να παρευρεθούν ΜΟΝΟ 300 άτομα.\nΚαταθέσαμε την διαφωνία μας με το συγκεκριμένο μέτρο όπως την αναλύσαμε σε προηγούμενη μας ανακοίνωση ( https://pacomonia.com/na-ischysei-to-33/ ) και εννοείτε ότι μέχρι την έναρξη του πρωταθλήματος θα κάνουμε προσπάθειες για να αλλάξει αυτό το ποσοστό.\nΜέχρι τότε όμως ενημερώνουμε τα στελέχη, τα μέλη και τους οπαδούς της ομάδας μας ότι θα εκδοθούν ΜΟΝΟ 300 ΔΙΑΡΚΕΙΑΣ οι κάτοχοι των οποίων θα μπορούν να παρευρεθούν στους αγώνες.\nΕνημερώνουμε ότι μέχρι σήμερα έχουν πωληθεί 110 Διαρκείας οπόταν την ερχόμενη Τετάρτη στο Κτήμα Ονειράμα και την Παρασκευή στην #1η_Προπόνηση στο Κερύνεια Επιστροφή θα διατεθούν τα υπόλοιπα 190 Εισιτήρια Διαρκείας.\nΜετά την πλήρης ενημέρωση για το πρωτόκολλο την Παρασκευή που μας πέρασε είμαστε αναγκασμένοι να…\nPosted by People’s Athletic Club “Omonoia” on Monday, 27 July 2020\nPrevious Post: Biancoverde: Τι ‘ναι αυτό που μας ενώνει;\nNext Post: Ανοικτή συγκέντρωση για τον Covid19


Αλέξης Χαρίτσης: Στροφή στη βιομηχανία, στις εξαγωγές και στην καινοτομία | EuroCapital\nΑρχική | Άποψη | Συνεντεύξεις | Αλέξης Χαρίτσης: Στροφή στη βιομηχανία, στις εξαγωγές και στην καινοτομία\nΑλέξης Χαρίτσης: Στροφή στη βιομηχανία, στις εξαγωγές και στην καινοτομία\n26/03/2018 13:43 -\nΤη στροφή στη βιομηχανία σηματοδοτεί το αναπτυξιακό σχέδιο της κυβέρνησης, που συντονίζει ο αναπληρωτής υπουργός Οικονομίας και Ανάπτυξης Αλέξης Χαρίτσης και πρόκειται να παρουσιαστεί στο Eurogroup του Απριλίου.\nΟ 40χρονος πολιτικός του ΣΥΡΙΖΑ, και φίλος του Αλέξη Τσίπρα από τα φοιτητικά τους χρόνια στο Πολυτεχνείο, έχει την εποπτεία της σύνταξης του οδικού χάρτη της χώρας για το νέο παραγωγικό μοντέλο που θα καθορίσει την πορεία της οικονομίας μετά την έξοδο της από τα μνημόνια.\nΟ αναπληρωτής υπουργός που επίσης κρατά τα κλειδιά... του ΕΣΠΑ επιδιώκει και την προσέλκυση επενδύσεων.\nΣύμφωνα με πληροφορίες, την περασμένη Δευτέρα, σε κλειστό δείπνο που είχε με CEOs 14 ξένων πολυεθνικών επιχειρήσεων από τον χώρο των κατασκευών, των φαρμακευτικών και συμβουλευτικών εταιρειών, της ενέργειας κ.λπ., παρουσίασε με στοιχεία τις επενδυτικές δυνατότητες της χώρας αυτή την περίοδο που η οικονομία εισέρχεται σε αναπτυξιακή τροχιά.\nΤα στελέχη μετέφεραν στον κ. Χαρίτση τη μεταστροφή των επικεφαλής των μητρικών τους εταιρειών, κάνοντάς του γνωστό πως η Ελλάδα μπαίνει ξανά στο μικροσκόπιο των επενδυτικών τους πλάνων. Ο Αλέξης Χαρίτσης με συνέντευξή του στο «Βήμα» αποκαλύπτει τους κύριους άξονες του αναπτυξιακού σχεδίου, μιλάει για την πορεία του ΕΣΠΑ και περιγράφει τις κινήσεις της ΕΕ απέναντι στους δασμούς του Τραμπ.\nΕχετε την ευθύνη του συντονισμού της σύνταξης της αναπτυξιακού σχεδίου. Ποιοι είναι οι κύριοι άξονές του και ποιους επιχειρηματικούς κλάδους ενισχύει;\n«Το αναπτυξιακό σχέδιο είναι ο οδικός χάρτης με τον οποίο θα κινηθεί η χώρα μετά τη λήξη του προγράμματος. Στηρίζεται σε τρεις πυλώνες: παραγωγική ανασυγκρότηση, ενίσχυση της εργασίας και του κοινωνικού κράτους, δημοσιονομική και μακροοικονομική ισορροπία. Παραγωγική ανασυγκρότηση σημαίνει να στηρίξουμε τη βιομηχανία που είχε αφεθεί στην τύχη της πολύ πριν από την έναρξη της κρίσης. Να βελτιώσουμε την εξωστρέφεια της ελληνικής οικονομίας και να αυξήσουμε τις εξαγωγές, να ενσωματώσουμε τις νέες τεχνολογίες στην παραγωγή και να εκμεταλλευθούμε τις ευκαιρίες της ψηφιοποίησης. Η ενίσχυση της εργασίας και του κοινωνικού κράτους δεν αποσκοπεί μόνο στη διόρθωση των αδικιών που συσσωρεύθηκαν τα χρόνια της κρίσης. Οι αξιοπρεπείς αμοιβές και συνθήκες εργασίας, το αποτελεσματικό δίχτυ κοινωνικής προστασίας είναι απαραίτητες προϋποθέσεις για να μπορέσουμε να αξιοποιήσουμε τον σημαντικότερο παραγωγικό συντελεστή που διαθέτει η χώρα - τους υψηλά μορφωμένους και καταρτισμένους ανθρώπους της. Τέλος, η δημοσιονομική και μακροοικονομική ισορροπία διασφαλίζουν την αυτονομία της χώρας. Δεν μπορούμε να επιστρέψουμε σε λογικές δημοσιονομικού εκτροχιασμού που θα τις (ξανα)πληρώσει ακριβά η κοινωνία στο μέλλον».\nΠότε θα ανάψουν το «πράσινο φως» οι Βρυξέλλες και πότε θα καταρτιστεί;\n«Το αναπτυξιακό σχέδιο ήδη καταρτίζεται μέσα από μια ανοιχτή και συμμετοχική διαδικασία. Η παραγωγική ανασυγκρότηση δεν είναι υπόθεση μόνο της κυβέρνησης αλλά όλης της κοινωνίας. Σε αυτή ακριβώς την ανάγκη απαντούν τα περιφερειακά αναπτυξιακά συνέδρια. Μια πρώτη εκδοχή του σχεδίου θα παρουσιαστεί στο Eurogroup του Απριλίου, η διαβούλευση ωστόσο για τη συμπλήρωση και την εξειδίκευσή του θα συνεχιστεί.\nΠτυχές αυτού του σχεδίου υλοποιούμε ήδη στο υπουργείο Οικονομίας. Ολα τα διαθέσιμα χρηματοδοτικά εργαλεία - παραδοσιακά και νέα - συντονίζονται για την ενίσχυση μιας δυναμικής και καινοτόμου μικρομεσαίας επιχειρηματικότητας στη βιομηχανία και στη μεταποίηση αλλά και σε τομείς όπου η χώρα διαθέτει συγκριτικά πλεονεκτήματα όπως η αγροδιατροφή, οι τεχνολογίες πληροφορικής και επικοινωνιών, η ενέργεια και η εφοδιαστική αλυσίδα κ.ά.».\nΗ αγορά ως την πλήρη επαναφορά του τραπεζικού συστήματος έχει ανάγκη από χρηματοδότηση. Και τον ρόλο αυτόν καλείται να παίξει το ΕΣΠΑ. Πόσα κονδύλια από το σύνολό τους έχουν εκταμιευθεί, έχουν πάει σε επιχειρήσεις και άλλους δικαιούχους, και πόσα απομένουν ως τη λήξη της προγραμματικής περιόδου;\n«Ο ρόλος του ΕΣΠΑ και των υπόλοιπων χρηματοδοτικών εργαλείων δεν είναι να υποκαταστήσουν το τραπεζικό σύστημα αλλά να λειτουργήσουν στρατηγικά, ωθώντας την οικονομία σε ένα νέο παραγωγικό μοντέλο, όπως περιέγραψα πριν. Βέβαια τα εργαλεία αυτά είναι έτσι σχεδιασμένα ώστε να κινητοποιήσουν τόσο το τραπεζικό σύστημα όσο και τον ιδιωτικό τομέα, μεγιστοποιώντας το αναπτυξιακό αποτέλεσμα.\nΜέχρι στιγμής έχουμε απορροφήσει το 25% των πόρων του νέου ΕΣΠΑ, τη στιγμή που η απορρόφηση στις άλλες χώρες βρίσκεται στο 12%-13% κατά μέσο όρο. Οι εκταμιεύσεις θα καλύψουν όλη την περίοδο μέχρι το 2023, ανάλογα φυσικά και με την πορεία εξέλιξης των επενδυτικών σχεδίων. Δεν περιοριζόμαστε όμως στο ΕΣΠΑ. Από τις συμφωνίες που έχουμε συνάψει με την Ευρωπαϊκή Τράπεζα Επενδύσεων έπεσαν στην πραγματική οικονομία το 2017, περισσότερα από 2 δισ. ευρώ, με τη μερίδα του λέοντος να κατευθύνεται στις μικρομεσαίες επιχειρήσεις».\nΕχετε γίνει αποδέκτης σκληρής κριτικής από την πλευρά της αντιπολίτευσης, πως επιχειρήσεις που εντάχθηκαν σε προγράμματα τα οποία προκηρύχθηκαν προ διετίας ως σήμερα δεν έχουν λάβει ούτε ένα ευρώ. Μάλιστα υπάρχουν και συγκεκριμένες επώνυμες μαρτυρίες για το θέμα αυτό. Οπως για τη δράση «Αναβάθμιση πολύ μικρών και μικρών επιχειρήσεων για την ανάπτυξη των ικανοτήτων τους σε νέες αγορές». Τι απαντάτε;\n«Η αντιπολίτευση είναι η τελευταία που δικαιούται να μιλά για καθυστερήσεις. Ακόμη πληρώνουμε επενδυτικά σχέδια προηγούμενων αναπτυξιακών νόμων που έπρεπε να έχουν εξοφληθεί εδώ και μία δεκαετία. Επιπλέον, εξαιτίας της δικής της κακοδιαχείρισης στο ΕΣΠΑ η Ευρωπαϊκή Επιτροπή επέβαλε κατ' εξαίρεση στη χώρα μας μια ιδιαίτερα βαριά και γραφειοκρατική διαδικασία στα προγράμματα που δυσκολεύει την υλοποίησή τους. Οι καθυστερήσεις όμως είναι παρελθόν. Ολες οι δράσεις επιχειρηματικότητας πληρώνουν κανονικά, ενώ με τις βελτιώσεις που επιφέραμε στο σύστημα, τα νέα προγράμματα διεκπεραιώνονται σε χρόνο ρεκόρ».\nΕνιαία θέση για το θέμα της επιβολής δασμών από τις ΗΠΑ\nΕνα από τα τελευταία προβλήματα που ανέκυψαν παγκοσμίως στο εμπόριο είναι η απόφαση του προέδρου Τραμπ για την επιβολή δασμών στον χάλυβα και στο αλουμίνιο. Ποιες εκτιμάτε ότι θα είναι οι επιπτώσεις στην εγχώρια βιομηχανία και ποιες πρωτοβουλίες προτίθεται να αναλάβει η κυβέρνηση για την απορρόφηση των κραδασμών;\n«Η απόφαση των ΗΠΑ να επιβάλουν δασμούς στον χάλυβα και στο αλουμίνιο είναι μια κίνηση υψηλού ρίσκου. Απειλεί να πυροδοτήσει έναν νέο γύρο εμπορικών πολέμων που θα αποβεί σε βάρος όλων. Δεν είναι ωστόσο σαφές ακόμη ποιες χώρες στοχεύουν οι συγκεκριμένοι δασμοί.\nΑπό τη δική μας την πλευρά, παρακολουθούμε στενά τις εξελίξεις και προχωράμε σε όλες τις απαραίτητες ενέργειες για να διασφαλίσουμε τα συμφέροντα της ελληνικής βιομηχανίας. Ηδη κάναμε παρέμβαση στο Συμβούλιο Υπουργών Βιομηχανίας της ΕΕ ζητώντας κοινή αποφασιστική στάση».\nΟ πρόεδρος των ΗΠΑ έχει αφήσει ανοιχτό το ενδεχόμενο εξαιρέσεων. Εχετε κινηθεί προς αυτή την κατεύθυνση;\n«Η Ευρωπαϊκή Ενωση διεκδικεί ως σύνολο την εξαίρεση της από τους δασμούς. Εμείς υποστηρίζουμε ότι η Ευρώπη πρέπει να έχει ενιαία θέση σε τόσο κρίσιμα ζητήματα. Μόνο ενωμένοι μπορούμε να διασφαλίσουμε τα συμφέροντα της ευρωπαϊκής βιομηχανίας έναντι εμπορικών υπερδυνάμεων όπως οι ΗΠΑ και η Κίνα».\nΠοια είναι τα νέα χρηματοδοτικά εργαλεία που ενεργοποιούνται και πώς θα λειτουργούν;\n«Ηδη λειτουργούν το Ταμείο Συνεπενδύσεων (EquiFund) για τη χρηματοδότηση νεοφυών και καινοτόμων μικρομεσαίων επιχειρήσεων. Πριν από λίγες ημέρες υπογράψαμε με την Ευρωπαϊκή Τράπεζα Επενδύσεων τη χρηματοδότηση με επιπλέον 200 εκατ. ευρώ του νέου Ταμείου Υποδομών, ενώ το αμέσως επόμενο διάστημα ξεκινά τη λειτουργία του και το Ταμείο Επιχειρηματικότητας που θα στηρίξει μικρομεσαίες επιχειρήσεις. Τα νέα εργαλεία προσφέρουν στοχευμένη χρηματοδότηση και κινητοποιούν πόρους από όλες τις διαθέσιμες πηγές – ΕΣΠΑ, εθνικοί πόροι, κεφάλαια από την ΕΤΕπ και τις ελληνικές τράπεζες αλλά και ιδιώτες επενδυτές».


ΔΑΣ ΟΤΑ Δήμου Ηρακλείου: Να τιμωρηθούν οι ναζί εγκληματίες της Χρυσής Αυγής | Cretalive ειδήσεις\nΔΑΣ ΟΤΑ Δήμου Ηρακλείου: Να τιμωρηθούν οι ναζί εγκληματίες της Χρυσής Αυγής\nΤην καταδίκη των κατηγορούμενων στη δίκη της Χρυσής Αυγής ζητά η ΔΑΣ ΟΤΑ του δήμου Ηρακλείου, ενόψει της ανακοίνωσης της απόφασης, στις 7 Οκτωβρίου.\nΗ ανακοίνωση της ΔΑΣ ΟΤΑ Δ.Ηρακλείου\nΤην Τετάρτη 7 Οκτώβρη ανακοινώνεται στο Εφετείο της Αθήνας η απόφαση στη δίκη της Χρυσής Αυγής. Σωματεία και φορείς του εργατικού - λαϊκού κινήματος έχουν οργανώσει συγκέντρωση, με την απαίτηση να τιμωρηθούν οι ναζί εγκληματίες.\nΠέντε χρόνια έχουν περάσει από την ημερομηνία έναρξης της δίκης της εγκληματικής ναζιστικής οργάνωσης της Χρυσής Αυγής. Για την καθυστέρηση της δίκης ευθύνονται οι κυβερνήσεις τόσο της ΝΔ όσο και του ΣΥΡΙΖΑ, αφού δεν είχαν πάρει εξαρχής όλα τα απαραίτητα μέτρα για τη διευκόλυνση της διαδικασίας. Πέντε χρόνια οι εγκληματίες δολοφόνοι κυκλοφορούν ελεύθεροι, σπέρνοντας τον ναζιστικό ρατσιστικό τους δηλητήριο παρά τα συντριπτικά αποδεικτικά στοιχεία που φανερώνουν την εγκληματική τους δράση, που απορρέει από την ίδια τη ναζιστική τους ιδεολογία.\nΔεν κάνουμε βήμα πίσω από τη δράση μας για ένα καλύτερο παρόν και μέλλον, για ένα κόσμο χωρίς εκμετάλλευση, πολέμους, προσφυγιά. Η αναγκαία καταδίκη τους δεν αρκεί για την αντιμετώπισή τους. Την τελειωτική απάντηση θα την δώσει το οργανωμένο κίνημα απομονώνοντας τους κάθε λογής φασίστες από κάθε χώρο δουλειάς και μόρφωσης, από κάθε γειτονιά και πετώντας τους μια για πάντα στον σκουπιδοτενεκέ της ιστορίας. Γυρνώντας την πλάτη στο ίδιο το σύστημα που γεννάει και θρέφει τον φασισμό.\nΟι εξελίξεις επιβεβαιώνουν όσα έλεγαν τα Συνδικάτα πριν το ναζιστικό μόρφωμα συρρικνωθεί εκλογικά, τα στελέχη του αλλάξουν κόμματα και το κίνημα ακυρώσει με τον αγώνα του την εγκληματική του δράση: Ο φασισμός δεν θα πεθάνει μόνος, τσάκισέ τον!\nΔΑΣ ΟΤΑ Δήμου Ηρακλείου Δίκη Χρυσή Αυγή Απόφαση


Αυτοκτόνησε η εκπαιδευτικός που χτύπησε τη μητέρα της και την άφησε στην αυλή του σπιτιού - Χανιά - Νέα Κρήτη\nΤώρα διαβάζετε: Αυτοκτόνησε η εκπαιδευτικός που χτύπησε τη μητέρα της και την άφησε στην αυλή του σπιτιού\nΗ 55χρονη άφησε σημειώματα που εξηγούν γιατί προέβη στο απονενοημένο διάβημα\nΤέλος στη ζωή της αποφάσισε να βάλει η 55χρονη εκπαιδευτικός, η οποία είχε συλληφθεί πριν από μερικές εβδομάδες, κατηγορούμενη πως χτύπησε τη μητέρα της.\nΗ 55χρονη βρέθηκε νεκρή μέσα στο σπίτι της, σε περιοχή του Δήμου Κισσάμου στα Χανιά, το απόγευμα της Τετάρτης, έχοντας - πιθανότατα - καταναλώσει ποσότητα χαπιών. Ωστόσο, οι ιατροδικαστικές αρχές του Γενικού Νοσοκομείο Χανίων, όπου και μεταφέρθηκε το άψυχο σώμα της 55χρονης, προκειμένου να διενεργηθεί η νεκροψία - νεκροτομή, βρίσκονται εν αναμονή των τοξικολογικών εξετάσεων.\nΣημειώνεται πως η αστυνομία απέκλείσε, από την πρώτη στιγμή, το ενδεχόμενο εγκληματικής ενέργειας, καθώς, η 55χρονη άφησε ιδιόγραφα σημειώματα στα οποία και εξηγούσε γιατί προέβη στο απονενοημένο διάβημα.\nΣύμφωνα με ασφαλείς πληροφορίες του neakriti.gr, σε ένα από αυτά η ίδια έγραφε - μεταξύ άλλων - πως δεν αντέχει άλλο τα προβλήματα που αντιμετωπίζει.


Η κυβέρνηση ολοκλήρωσε το παζλ των γενικών και ειδικών γραμματέων\nDAX 13.744,23 +0,46%\nCAC 6.093,73 +0,61%\nΓΕΝΙΚΟΣ ΔΕΙΚΤΗΣ: 14:50 917,15 +0,58 +5,33 Τζίρος: 36,78 εκ€\nΤετάρτη, 17-Ιουλ-2019 16:47\nΜέσα σε μόλις 24 ώρες, η κυβέρνηση της Νέας Δημοκρατίας ολοκλήρωσε τον κύκλο της τοποθέτησης των γενικών και ειδικών γραμματέων στα υπουργεία. Μετά τα 28 στελέχη που ανακοινώθηκαν χθες, σήμερα δόθηκαν στη δημοσιότητα 24 νέοι γενικοί γραμματείς, οι οποίοι θα αναλάβουν και αυτοί άμεσα τα καθήκοντά τους, προκειμένου, από κοινού με τους νέους υπουργούς και υφυπουργούς, να κάνουν πράξη το μεταρρυθμιστικό πρόγραμμα.\nΌπως επισημαίνουν στην κυβέρνηση, με τη σημερινή ανακοίνωση 52 γενικοί και ειδικοί γραμματείς στελεχώνουν πλέον το σύνολο των υπουργείων και απομένει μόνο ο ορισμός των γραμματέων που θα στελεχώσουν την προεδρία της κυβέρνησης. Γεγονός που δεν έχει προηγούμενο, καθώς στο παρελθόν χρειάζονταν ακόμη και μήνες για να στελεχωθούν οι τόσο κρίσιμες αυτές θέσεις του κρατικού μηχανισμού.\nΠαράλληλα, το δεύτερο κύμα των 24 γραμματέων είναι στελέχη που κάνουν πράξη την ανανέωση του πολιτικού προσωπικού της χώρας. ΄Άλλοι έχουν ήδη δοκιμαστεί επιτυχώς στη δημόσια διοίκηση ή στην αυτοδιοίκηση, κάποιοι παραμένουν στις θέσεις τους επιβεβαιώνοντας ότι η αξιοκρατία δεν έχει κομματικά κριτήρια, ενώ πολλοί εξ αυτών προέρχονται και από τον ιδιωτικό τομέα και θα συνδράμουν με τις γνώσεις τους στην ταχύτατη υλοποίηση του κυβερνητικού προγράμματος που έχει ως κεντρικό στόχο τη βελτίωση της καθημερινότητας των πολιτών μέσα από ένα σύγχρονο και αποτελεσματικότερο κράτος.\nΟ Θεμιστοκλής Δεμίρης σπούδασε Πολιτικές Επιστήμες στο ΠάντειοΠανεπιστήμιο, εργαζόμενος ταυτόχρονα, αρχικά σε Δικηγορικό Γραφείο και εν συνεχεία σε ιδιωτικές εταιρείες ένδυσης. Από το 1978 έως το 1981 εργάστηκε ως δημοσιογράφος και συγκεκριμένα ως εξωτερικός συνεργάτης στα "Πολιτικά Θέματα”, ως Διευθυντής Σύνταξης στα περιοδικά "Computer Age”, ”Αγροτική Περιουσία”,”Plant” και "Equip”. Το 1981 εισέρχεται στη Διπλωματική Ακαδημία του ΥΠΕΞ και το 1982 ορκίζεται Διπλωματικός Ακόλουθος. Από το 1982 έως το 1984 εργάστηκε στην Κρυπτογραφική Υπηρεσία και τη Διεύθυνση Μέσης Ανατολής και Αφρικής. Το 1985 τοποθετείται στην ελληνική πρεσβεία στη Βαγδάτη. Το 1989 μετατίθεται στη Μόνιμη Αντιπροσωπεία της Ελλάδας στην UNESCO. Το 1992 επιστρέφει στην Κεντρική Υπηρεσία και αναλαμβάνει Διευθυντής Κυπριακού στην Διεύθυνση Τουρκίας-Κύπρου. Από το 1996 έως το 2001 υπηρετεί στη Μόνιμη Αντιπροσωπεία της Ελλάδας στην ΕΕ ως Εκπρόσωπος της χώρας στην Ομάδα Δυτικών Βαλκανίων και επικεφαλής του τμήματος εξωτερικών σχέσεων. Το 2006 επανέρχεται στην Κεντρική Υπηρεσία ως Αναπληρωτής Γενικός Διευθυντής Ευρωπαϊκών Υποθέσεων και Διευθυντής στη Διεύθυνση Ευρωπαϊκών Εξωτερικών Σχέσεων. Το 2007 προάγεται σε Πληρεξούσιο Υπουργό Β και το 2008 επιστρέφει στις Βρυξέλλες ως Μόνιμος Αντιπρόσωπος στη Δυτικοευρωπαϊκή Ένωση και Πρέσβης-Εκπρόσωπος της Ελλάδας στην Επιτροπή Πολιτικής και Ασφάλειας της ΕΕ. Το 2013 τοποθετείται Πρέσβης της Ελλάδας στην Ιταλία και τον Άγιο Μαρίνο και Μόνιμος Αντιπρόσωπος στον Παγκόσμιο Οργανισμό Τροφίμων (FAO) και τους άλλους Διεθνείς Οργανισμούς με έδρα την Ρώμη. Το 2014 προάγεται σε Πληρεξούσιο Υπουργό Α΄ και τον Μάϊο του 2017 επιστρέφει στην Αθήνα ως Διευθυντής Διεθνών Οικονομικών Οργανισμών και συνταξιοδοτείται την 1.1.2018. Ομιλεί Αγγλικά, Γαλλικά και Ιταλικά.\nΟ Γρηγόρης Δημητριάδης διατελούσε μέχρι πρότινος Εκτελεστικός Αντιπρόεδρος ολλανδικής εταιρείας παροχής συμβουλευτικών υπηρεσιών για αγροτική ανάπτυξη σε αναπτυσσόμενες χώρες. Προηγουμένως ήταν Διευθύνων Σύμβουλος εταιρείας παραγωγής προϊόντων για την προστασία ηλεκτρονικών συστημάτων με έδρα τη Σλοβενία, μέλος ελληνικού πολυεθνικού ομίλου. Έχει διατελέσει Πρόεδρος και Διευθύνων Σύμβουλος του Οργανισμού Αστικών Συγκοινωνιών Αθηνών (ΟΑΣΑ) και νωρίτερα Ειδικός Σύμβουλος του Υπουργού Ανάπτυξης και Ανταγωνιστικότητας για την εξωστρέφεια, παραμένοντας σε αυτή τη θέση κατά τη διάρκεια της θητείας τεσσάρων διαφορετικών υπουργών, και θέτοντας τις βάσεις για την ενοποίηση των δομών εξωστρέφειας. Επίσης, υπήρξε ιδρυτικό μέλος και συντονιστής think-tank και εργάστηκε στο Λονδίνο για μία πολυεθνική τηλεπικοινωνιών, όπως και για μία εταιρεία προώθησης ως υπεύθυνος πωλήσεων και μάρκετινγκ. Σπούδασε στο Ηνωμένο Βασίλειο και τις ΗΠΑ. Είναι κάτοχος πτυχίου ηλεκτρολόγου-ηλεκτρονικού μηχανικού (ManchesterMetropolitan University) και δύο μεταπτυχιακών, στις τηλεπικοινωνίες (University College London) και στις διεθνείς επιχειρηματικές σχέσεις και διαπραγματεύσεις (The Fletcher School, Tufts University).\nΟ Γιάννης Χρυσουλάκης, είναι Πολιτικός Μηχανικός ΕΜΠ, κάτοχος μεταπτυχιακού διπλώματος από τις ΗΠΑ και διδακτορικού από το Αριστοτέλειο Παν/μιο Θεσσαλονίκης, και είναι Ομότιμος Καθηγητής. Έχει διδάξει σε Ακαδημαϊκά Ιδρύματα εντός και εκτός Ελλάδος. Έχει διοικήσει Δημόσιο και Ιδιωτικό τομέα καθώς και μεγάλες Ευρωπαικές Κοινοπραξίες παραγωγής νέων τεχνολογιών ενώ έχει σημαντικό Διεθνές Διοικητικό και Επιστημονικό έργο. Διετέλεσε Αντιπρόεδρος στον Παγκόσμιο Οργανισμό των Εθνικών Κέντρων Δημόσιας Διοίκησης και Πρόεδρος του Εθνικού Κέντρου Δημόσιας Διοίκησης και Αυτοδιοίκησης. Έχει συνεργαστεί με πολλούς Διεθνείς Οργανισμούς και έχει συμμετάσχει σε μεγάλο αριθμό Συμβουλίων, Επιτροπών και Συνεδρίων εκτός Ελλάδος. Εχειπλούσιο συγγραφικό έργο.\nΓεννήθηκε το 1976, έχει Πτυχίο Νομικής Σχολής του Παν/μίουΑθηνών και Μεταπτυχιακό δίπλωμα επί του Ευρωπαϊκού Δικαίου και Πολιτικών, από το Παν/μιο Uninettuno της Ρώμης, ενώ το 2002 εισήχθη στη Διπλωματική Ακαδημία του Υπουργείου Εξωτερικών. Είναι Σύμβουλος Πρεσβείας Α΄ και από το 2016 Διπλωματικός Σύμβουλος του Κυριάκου Μητσοτάκη. Ως διπλωμάτης έχει υπηρετήσει: το 2015-2016, ως Δ/ντής ΥΔΑΣ-1 Δ/νσης Επείγουσας Ανθρωπιστικής και Επισιτιστικής Βοήθειας του ΥΠΕΞ. Το διάστημα 2014-2015, με απόσπαση στην Πρεσβεία της Αγκύρας (ενασχόληση με πολιτικές υποθέσεις, εσωτερικές εξελίξεις και διεθνείς σχέσεις Τουρκίας). Την περίοδο 2010-2014, με τοποθέτηση στην Πρεσβεία Τελ Αβίβ (προξενικές και πολιτικές υποθέσεις, διμερείς σχέσεις Ελλάδος-Ισραήλ, Μεσανατολικό και λοιπά περιφερειακά ζητήματα). Το διάστημα 2006-2010, με τοποθέτηση στην Πρεσβεία Ουάσιγκτων(προξενικές και πολιτικές υποθέσεις, μεταξύ άλλων ενασχόληση με την επιτυχή ένταξη της Ελλάδος στο VisaWaiverProgram, αρμόδιος για σχέσεις με αμερικανο-εβραϊκές οργανώσεις, ενασχόληση με σχέσεις ΗΠΑ-Ρωσίας και σχέσεις ΗΠΑ-χωρών Μέσης Ανατολής). Την περίοδο 2004-2006, με τοποθέτηση στο Διπλωματικό Γραφείο Υπουργού, ΥΠΕΞ. Το διάστημα 2002-2004 , με τοποθέτηση στη Δ/νση Εθιμοτυπίας, ΥΠΕΞ (σε μια περίοδο ιδιαίτερα αυξημένων απαιτήσεων λόγω της Ελληνικής Προεδρίας του Συμβουλίου της ΕΕ, το α΄ εξάμηνο 2003, αλλά και των Ολυμπιακών Αγώνων 2004). Μιλά Αγγλικά και Γαλλικά, ενώ έχει λάβει τις εξής διακρίσεις: Χρυσό Σταυρό Τάγματος Μακαρίου Γ΄ (Κυπριακή Δημοκρατία) και Χρυσό Σταυρό Τάγματος Αξίας (Βασίλειο Νορβηγίας).\nΟ Αποστόλης Δημητρόπουλος έχει σπουδάσει στην Παιδαγωγική Ακαδημία Ιωαννίνων και το Πανεπιστήμιο Κρήτης. Με υποτροφία συνέχισε μεταπτυχιακές σπουδές στο Institute of Education-University of London και έλαβε το διδακτορικό του δίπλωμα από τoLondon School of Economics & Political Science, με αντικείμενο τη φοιτητική κινητικότητα και τη διεθνοποίηση της ανώτατης εκπαίδευσης στην Ευρώπη. Έχει διδάξει μαθήματα εκπαιδευτικής πολιτικής σε προπτυχιακά και μεταπτυχιακά προγράμματα στο Εθνικό και Καποδιστριακό Πανεπιστήμιο Αθηνών, στο Ελληνικό Ανοικτό Πανεπιστήμιο και το Μαράσλειο Διδασκαλείο. Έχει εργαστεί στο LSE, στο Υπουργείο Παιδείας και την ΑΔΙΠ. Έχει επίσης συνεργαστεί με την Ευρωπαϊκή Επιτροπή και την UNESCOως εξωτερικός εμπειρογνώμονας σε θέματα εκπαιδευτικής πολιτικής. Εργάζεται ως εκπαιδευτικός και συνεργάζεται με το Ίδρυμα Οικονομικών και Βιομηχανικών Ερευνών (ΙΟΒΕ), ως επιστημονικός υπεύθυνος σειράς ερευνών με αντικείμενο τις επιπτώσεις της κρίσης στην εκπαίδευση. Έχει διατελέσει επιστημονικός συνεργάτης του Υπουργείου Παιδείας στη σύνταξη του νόμου 4009/2011 για την ανώτατη εκπαίδευση.\nΗ Αναστασία Γκίκα είναι απόφοιτη της Φιλοσοφικής Σχολής του Πανεπιστημίου Αθηνών (Αγγλική & Ελληνική Φιλολογία), με μεταπτυχιακές σπουδές στην Εκπαιδευτική Ηγεσία από Ευρωπαϊκό Πανεπιστήμιο Κύπρου. Έχει πολυάριθμες επιμορφώσεις σε ειδικότερα πεδία Εκπαίδευσης & Διοίκησης, όπως στη στήριξη του έργου των εκπαιδευτικών (Πάντειο Πανεπιστήμιο), στην αξιολόγηση του εκπαιδευτικού έργου (ΕΚΠΑ), στη μαθητική διαρροή (ΚΑΝΕΠ-ΓΣΕΕ και Πανεπιστήμιο Λονδίνου), στη διοίκηση Σχολικών Μονάδων (ΕΚΔΔΑ), κά. Ξεκίνησε να εργάζεται στην ιδιωτική εκπαίδευση και συνέχισε στη δημόσια, ως καθηγήτρια σε όλες τις βαθμίδες εκπαίδευσης και πιο πρόσφατα ως Αναπλ. Διευθύντρια στο 1ο ΓΕΛ Κηφισιάς και Διευθύντρια στο 8ο Γυμνάσιο Αμαρουσίου. Έχει ασκήσει διοικητικά καθήκοντα σε διάφορες θέσεις στο Υπουργείο Παιδείας, όπως στη Διεύθυνση ΕΕ για την εφαρμογή Ευρωπαϊκών Εκπαιδευτικών Προγραμμάτων στα σχολεία, στη Διεύθυνση Σπουδών Β/θμιας Εκπαίδευσης ως Συντονίστρια της εισαγωγής της αγγλικής γλώσσας στην Α/θμια, ως Εκδότρια του Ηλεκτρονικού Περιοδικού Υπουργείου E-emphasis και ως Διευθύντρια της Εκπαιδευτικής Ραδιοτηλεόρασης. Έχει εκλεγεί κατ’ επανάληψη ως εκπρόσωπος των εκπαιδευτικών σε διάφορες θέσεις και είναι ιδιαιτέρως ευαισθητοποιημένη σε θέματα εθελοντισμού με μακρόχρονες συνεργασίες με το Χαμόγελο του Παιδιού, την SpecialOlympics-UNICEF, την ActionAidHellas, τη Φλόγα, κ.ά.. Το συγγραφικό της έργο καλύπτει θέματα διδακτικής και εκπαιδευτικής πολιτικής σε κοινές και ατομικές εκδόσεις, δημοσιεύσεις και άρθρα. Μιλάει αγγλικά, γαλλικά.\nΟ Γιώργος Καλαντζής γεννήθηκε στο Αιγάλεω το 1971. Είναι έγγαμος και έχει δύο παιδιά. Απόφοιτος της Ελληνογαλλικής Σχολής Πειραιά "Saint Paul”, της Φιλοσοφικής Σχολής του Πανεπιστημίου Κρήτης και του Τμήματος Κοινωνιολογίας του ίδιου Πανεπιστημίου. Μιλά Αγγλικά και Γαλλικά. Έχει διδακτορικό σχετικά με την μουσουλμανική μειονότητα της Θράκης. Έχει διδάξει στο Τμήμα Πολιτικής Επιστήμης του Πανεπιστημίου Κρήτης, στο Τμήμα Διεθνών Σπουδών του Πανεπιστημίου Πειραιά, στο Τμήμα Κοινωνικής Εργασίας του ΑΤΕΙ Πατρών και στη Σχολή Αξιωματικών Νοσηλευτικής. Έχει συγγράψει άρθρα σχετικά με ζητήματα εκπαιδευτικής πολιτικής καθώς και για την μουσουλμανική μειονότητα της Θράκης. Από το 1996 έως το 1999 υπηρέτησε σε θέση ειδικού συμβούλου του Υπουργού Εξωτερικών Θ. Πάγκαλου. Στις 9/10/2009 ανέλαβε Διευθυντής του Γραφείου του Αντιπροέδρου της Κυβέρνησης. Παραιτήθηκε για να αναλάβει την θέση του Γενικού Γραμματέα Θρησκευμάτων στις 7 Ιουλίου 2011.Έχει υπηρετήσει την στρατιωτική του θητεία στο Πολεμικό Ναυτικό\nΗ Παυλίνα Kαρασιώτου είναι Οικονομολόγος, απόφοιτος του Τμήματος Διεθνών και Ευρωπαϊκών Οικονομικών Σπουδών του Οικονομικού Πανεπιστημίου Αθηνών. Ολοκλήρωσε τις μεταπτυχιακές της σπουδές στα Οικονομικά (MSc in Economics) στο University College London και είναι διδάκτορας Οικονομικών (PhDin Economics) του Université Catholique de Louvain. Θέμα της διδακτορικής διατριβής της είναι οι σχέσεις μεταξύ εκπαίδευσης και αγοράς εργασίας. Είναι στέλεχος του Υπουργείου Οικονομικών στο Γενικό Λογιστήριο του Κράτους, ενώ στο παρελθόν έχει διατελέσει σύμβουλος του Γενικού Γραμματέα του Υπουργείου Οικονομικών (2012-2014) και Διευθύντρια του Γραφείου Γενικού Γραμματέα Οικονομικής Πολιτικής (2014-2015). Κατά την περίοδο αυτή χειρίστηκε θέματα αποκρατικοποιήσεων και κρατικών ενισχύσεων, ενώ είχε ενεργό ρόλο στις διαπραγματεύσεις με τους Θεσμούς στο πλαίσιο του δεύτερου μνημονίου. Από το 2016 ήταν επιστημονική συνεργάτης του βουλευτή της ΝΔ κ. Ν. Μηταράκη στα θέματα της κοινωνικής ασφάλισης στο πλαίσιο του Τομέα Εργασίας, Κοινωνικής Ασφάλισης και Κοινωνικής Αλληλεγγύης της Νέας Δημοκρατίας. Ασχολήθηκε κυρίως με τη διαμόρφωση της πρότασης της Νέας Δημοκρατίας για το ασφαλιστικό, ειδικότερα με την επεξεργασία των οικονομικών πτυχών της. Έχει διατελέσει εκπρόσωπος του Ελληνικού Δημοσίου στην Πανελλήνια Τράπεζα, ενώ είναι μέλος του Μητρώου Δημοσιονομικών Ελεγκτών και του Μητρώου Διδασκόντων του Εθνικού Κέντρου Δημόσιας Διοίκησης και Αυτοδιοίκησης. Έχει εργαστεί στην Ευρωπαϊκή Επιτροπή (CEDEFOP). Παράλληλα, έχει πληθώρα δημοσιεύσεων σε επιστημονικά περιοδικά. Μιλάει αγγλικά, γαλλικά, ισπανικά και γερμανικά.\nΗ Μαρία Συρεγγέλα είναι Γραμματέας Οικογενειακής Πολιτικής και Ισότητας των Φύλων της Νέας Δημοκρατίας. Είναι Αντιπρόεδρος των Γυναικών του Ευρωπαϊκού Λαϊκού Κόμματος. (EPPWomen). Απόφοιτη της Φιλοσοφικής Σχολής του Καποδιστριακού Πανεπιστημίου Αθηνών, με μεταπτυχιακό στη Διοίκηση Υπηρεσιών για Στελέχη του Οικονομικού Πανεπιστημίου Αθηνών και διπλωματική εργασία στην Πολιτική και Στρατηγική της Νέας Δημόσιας Διοίκησης (New Public Management). Έχει υπηρετήσει σε νευραλγικές θέσεις, τόσο στον ιδιωτικό, όσο και στον δημόσιο τομέα με ειδίκευση, κυρίως, σε θέματα ανθρώπινου δυναμικού. Διετέλεσε αντιπρόεδρος του YEPP (Νεολαία του Ευρωπαϊκού Λαϊκού Κόμματος), από το 2001 έως το 2005 και εκπρόσωπος του YEPP στο Western Balkan Democracy Initiative και στο Southeastern EuropeanForum, την ίδια περίοδο. Υπήρξε μέλος του Ε.Γ. της ΟΝΝΕΔ, ως υπεύθυνη Διεθνών Σχέσεων, από το 2001-2004 και στην Κ.Ε. από το 1998-2005. Yποψήφια με τη Νέα Δημοκρατία στις Ευρωεκλογές του 2004. Διετέλεσε αντιπρόεδρος του ΚΕΘΙ (Κέντρο Ερευνών Θεμάτων Ισότητας) από το 2013 έως και τον Μάρτιο του 2015. Μέλος του Οικονομικού Επιμελητηρίου Ελλάδος. Γνωρίζει Αγγλικά, Γαλλικά και Τούρκικα.\nΟ Ιωάννης Κωτσιόπουλος γεννήθηκε στην Αθήνα το 1975. Σπούδασε Μαθηματικά στο Καποδιστριακό Πανεπιστήμιο Αθηνών και είναι κάτοχος μεταπτυχιακού διπλώματος (MSc) στις Τεχνολογίες Λήψης Αποφάσεων από το Πανεπιστήμιο του Μάντσεστερ και διδακτορικού στην Πληροφορική από το ίδιο πανεπιστήμιο. Από το 2015 εργάζεται στο Ηνωμένο Βασίλειο σε θέσεις ευθύνης στο NHS, όπως αυτή του Chief Information Officer, και είναι μέλος του NHS DigitalAcademy. Στο παρελθόν έχει διατελέσει Αναπληρωτής Διοικητής στο Κωνσταντοπούλειο Γενικό Νοσοκομείο Νέας Ιωνίας (2011-2014), μέλος του Εποπτικού Συμβουλίου του Ελληνικού Κέντρου Τεκμηρίωσης & Κοστολόγησης Νοσοκομειακών Υπηρεσιών (DRGs) και έχει διδάξει στο ΤΕΙ Αθήνας. Έχει εργαστεί στο Ηνωμένο Βασίλειο σε έργα έρευνας και τεχνολογίας και έχει δημοσιεύσει μεγάλο αριθμό ερευνητικών εργασιών και άρθρων σε διεθνή συνέδρια και περιοδικά. Τα ερευνητικά του ενδιαφέροντα εντοπίζονται στα πληροφοριακά συστήματα και τον ψηφιακό μετασχηματισμό των υπηρεσιών υγείας αλλά και στα θέματα διασφάλισης της ποιότητας στην υγεία.\nΟ Παναγιώτης Πρεζεράκος είναι απόφοιτος του Τμήματος Νοσηλευτικής του ΕΚΠΑ και κάτοχος μεταπτυχιακού τίτλου με ειδίκευση (MSc.) στη Διοίκηση Υπηρεσιών Υγείας από το Πανεπιστήμιο του Λονδίνου καθώς και διδακτορικού διπλώματος (Ph.D) του Τομέα Κοινωνικής Ιατρικής του Τμήματος Νοσηλευτικής του ΕΚΠΑ με θέμα: "Αποδοτικότητα Νοσηλευτικού Έργου στις Διαγνωστικώς Ομοιογενείς Ομάδες Ασθενών". Θήτευσε ως Διοικητής του Νοσοκομείου Κυπαρισσίας και στη συνέχεια ανέλαβε τη θέση του Διοικητή της Β’ Υγιειονομικής Περιφέρειας Αττικής. Είχε εργαστεί στο ΕΣΥ ως Κλινικός Νοσηλευτής, ως Υπεύθυνος Συνεχιζόμενης Εκπαίδευσης Προσωπικού και τέλος ως Διευθυντής του Κέντρου Επαγγελματικής Κατάρτισης Νοσοκομείου. Σήμερα κατέχει τη θέση του Καθηγητή στο Τμήμα Νοσηλευτικής του Πανεπιστημίου Πελοποννήσου, του οποίου είναι πρόεδρος. Έχει διδάξει σε Πανεπιστήμια της ημεδαπής και της αλλοδαπής. Έχει συμμετάσχει με την ιδιότητα του προσκεκλημένου ομιλητή και του εισηγητή σε σημαντικό αριθμό διεθνών και ελληνικών συνεδρίων. Η ερευνητική και συγγραφική δραστηριότητά του αφορά στον τομέα της Διοίκησης Υπηρεσιών Υγείας και της Δημόσιας Υγείας.\nΟ Γεώργιος Διδασκάλου γεννήθηκε στο Ναύπλιο Αργολίδας το 1972, είναι παντρεμένος και πατέρας δύο παιδιών. Είναι Διπλωματούχος Πολιτικός Μηχανικός του Εθνικού Μετσόβιου Πολυτεχνείου, κάτοχος δύο Μεταπτυχιακών Διπλωμάτων, ειδίκευσης στην "Επιστήμη και Τεχνολογία Υδατικών Πόρων" από το Ε.Μ.Π. και στην "Οργάνωση και Διοίκηση Δημοσίων Υπηρεσιών Οργανισμών και Επιχειρήσεων", από το Πανεπιστήμιο Πελοποννήσου. Είναι υποψήφιος Διδάκτωρ στο Τμήμα Γεωλογίας και Γεωπεριβάλλοντος του Εθνικού και Καποδιστριακού Πανεπιστημίου Αθηνών. Έχει διατελέσει Γενικός Γραμματέας της Αποκεντρωμένης Διοίκησης Πελοποννήσου, Δυτικής Ελλάδας και Ιονίου (2014-2015). Υπήρξε Ειδικός Σύμβουλος του Γενικού Γραμματέα Αποκεντρωμένης Διοίκησης Περιφέρειας Πελοποννήσου, Δυτικής Ελλάδας και Ιονίου (2013-2014). Έχει διατελέσει Γενικός Γραμματέας του Δήμου Αμαρουσίου (2015 - έως και σήμερα). Υπήρξε Μέλος Διδακτικού Προσωπικού του Εθνικού Κέντρου Δημόσιας Διοίκησης (Ε.Κ.Δ.Δ.) και Επιστημονικός συνεργάτης στο Τμήμα Πολιτικών Έργων Υποδομής της Σχολής Τεχνολογικών Εφαρμογών του Τεχνολογικού\nΟ Πάνος Αλεξανδρής είναι από το 2001 εταίρος στη δικηγορική εταιρεία "ΚΥΡΙΑΚΙΔΗΣ ΓΕΩΡΓΟΠΟΥΛΟΣ" με εξειδίκευση σε ποινικές υποθέσεις οικονομικού και φορολογικού εγκλήματος και ενασχόληση με διεθνείς δικαστικές εμπορικές-αστικές υποθέσεις και υποθέσεις διαιτησίας. Στο παρελθόν (1990-2001) ήταν Νομικός σύμβουλος του Δήμου Αμαρουσίου και Νομικός Σύμβουλος της Ελληνικής Διαδημοτικής Εταιρείας Χρηματοοικονομικών Υπηρεσιών (1997-2001). Ακόμη, ήταν Νομικός συνεργάτης του Εθνικού Κέντρου Δημόσιας Διοίκησης (1998-2001) και Νομικός Συνεργάτης της Τράπεζας ΕFG EUROBANK ERGASIAS (1998-2001). Διετέλεσε Αντιπρόεδρος του Δημοτικού Συμβουλίου του Δήμου Αμαρουσίου (2008-2010) και μέλος του Διοικητικού Συμβουλίου του ΟΤΕ (1993-1996). Είναι απόφοιτος της Νομικής Σχολής του Καποδιστριακού Πανεπιστημίου Αθηνών (1977-1982). Ομιλεί Αγγλικά και Γερμανικά.\nΟ Μιχάλης Ι. Σταυριανουδάκης γεννήθηκε στο Ηράκλειο Κρήτης. Είναι απόφοιτος της Σχολής Αγρονόμων – Τοπογράφων Μηχανικών του Εθνικού Μετσοβείου Πολυτεχνείου. Μιλά την Αγγλική γλώσσα. Έχει αναπτύξει επί σειρά ετών επιχειρηματική δραστηριότητα ως στέλεχος και μέλος των Διοικητικών Συμβουλίων εταιριών του ιδιωτικού τομέα. Διετέλεσε μέλος, της Περιφερειακής Ένωσης Δήμων Αττικής, της Κεντρικής Ένωσης Δήμων Ελλάδος, της εκτελεστικής Επιτροπής του ΕΣΔΚΝΑ, του Διοικητικού Συμβουλίου της Περιφερειακής Α.Ε. Διανομής Φυσικού Αερίου Κεντρικής Αττικής "Αθηναϊκό Αέριο", της Α.Β.Ε.Ε. "Ελληνικά Αμυντικά Συστήματα", της Πολιτικής επιτροπής και της επιτροπής τοπικής Αυτοδιοίκησης της Νέας Δημοκρατίας. Είναι μέλος του Τεχνικού Επιμελητηρίου Ελλάδος, του Συλλόγου Αγρονόμων-Τοπογράφων Μηχανικών και της Παγκρήτιας Ένωσης. Από το 2002 έως το 2019 διετέλεσε Δήμαρχος αρχικά στο Δήμο Δάφνης και εν συνεχεία στο Δήμο Δάφνης Υμηττού.\nΓεννήθηκε στην Αθήνα το 1966. Είναι πτυχιούχος Φιλοσοφικής Α.Π.Θ. και έχει παρακολουθήσει Μεταπτυχιακό Πρόγραμμα Σπουδών στη Βιώσιμη Τοπική Ανάπτυξη. Μιλά Αγγλικά και Γερμανικά. Είναι Διδάκτωρ της Σχολής Αρχιτεκτόνων του Ε.Μ.Π. στον Τομέα Πολεοδομίας – Χωροταξίας. Έχει συμμετάσχει ως ομιλητής σε Συνέδρια για την πόλη και τον πολιτισμό, ενώ έχει δημοσιεύσει αντίστοιχες μελέτες σε επιστημονικά περιοδικά. Έχει εκδώσει βιβλία στις εκδ. "ΛΙΒΑΝΗ" και "Ελληνικά Γράμματα". Έχει διατελέσει Πρόεδρος και Διευθύνων Σύμβουλος σε Ανώνυμες Εταιρείες του ευρύτερου δημόσιου τομέα και της τοπικής Αυτοδιοίκησης. Εργάζεται ως πιστοποιημένο στέλεχος εκπαίδευσης σε δομή χορήγησης Διεθνούς Απολυτηρίου (International Βaccalaureate).\nΕίναι Οικονομολόγος με Master από το Τμήμα Maritime Studies του College of Cardiff (Wales). Είναι κάτοχος διδακτορικού με γενικό θέμα "Λιμένες, Χωροταξία και Περιφερειακή Ανάπτυξη", ενώ εκπονεί μεταδιδακτορική διατριβή στη "Θαλάσσια Χωροταξία" στο Πάντειο. Έχει εκτελέσει χρέη Διδάσκοντος στη Σχολή Ευελπίδων και τη Δημόσια Διοίκηση του Παντείου, ενώ συμμετέχει ως Διδάσκων σε 3 μεταπτυχιακά προγράμματα. Έχει διδάξει ναυτιλιακά, logistics και χωροταξία στο Ινστιτούτο Δημόσιας Διοίκησης καθώς και σε δημόσια και ιδιωτικά ΙΕΚ, ΚΕΚ και κολέγια. Στον ιδιωτικό τομέα έχει εργαστεί στους τομείς της ναυτιλιακής έρευνας, της ναυτιλίας, των τραπεζών και της ναυτιλιακής δημοσιογραφίας. Επίσης, έχει εργαστεί ως Ειδικός Επιστήμονας στην Δ/νση Χωροταξίας του Υπουργείου Περιβάλλοντος και επιστημονικός σύμβουλος στο Υπουργείο Ναυτιλίας. Υπήρξε ειδικός συνεργάτης του Πρωθυπουργού κατά τη διάρκεια της θητείας του ως υπουργός Διοικητικής Μεταρρύθμισης. Τα τελευταία 4 χρόνια υπηρετεί στον Δήμο Γαλατσίου ως Γενικός Γραμματέας. Έχει πλήθος επιστημονικών και άλλων δημοσιεύσεων, έχοντας, μεταξύ άλλων, ειδικό ενδιαφέρον σε θέματα ναυτικής παράδοσης.\nΑπόφοιτος της Φιλοσοφικής Σχολής Αθηνών (Τμήμα Ιστορίας–Αρχαιολογίας) με μεταπτυχιακές σπουδές στις Διεθνείς Σχέσεις, στην Ευρωπαϊκή Πολιτική Οικονομία και το Ευρωπαϊκό Δίκαιο, από τα Πανεπιστήμια Αιγαίου και την ΑΣΟΕΕ. Υποψήφιος Διδάκτορας του Τμήματος Ιστορίας και Φιλοσοφίας της Επιστήμης του Πανεπιστημίου Αθηνών. Έχει εργαστεί στο χώρο της διαφήμισης και της πολιτικής επικοινωνίας. Υπότροφος του προγράμματος Marshall Memorial Fellowship (MMF). Από το 2009 εως τον Μάρτιο 2012 ήταν Ειδικός Σύμβουλος της Υπουργού Παιδείας και κατόπιν Σύμβουλος στο Υπουργείο Ανάπτυξης. Διετέλεσε Διευθυντής του ελληνικού think tank "ΔΙΚΤΥΟ για τη Μεταρρύθμιση στην Ελλάδα και την Ευρώπη" από το 2013 έως το 2018. Τον Ιούνιο του 2018 ανέλαβε Διευθυντής του Επιστημονικού Συμβουλίου του Ινστιτούτου Δημοκρατίας Κωνσταντίνος Καραμανλής. Στο πλαίσιο της επιστημονικής του δραστηριότητας, έχει εκπονήσει μελέτες για το Προσφυγικό, το Δημογραφικό, τη δομή της ΟΝΕ, το flat tax, τις συνέπειες μίας απόφασης για επιστροφή στο εθνικό νόμισμα, τη silver economy. Εχει ασχοληθεί σε βάθος με την έννοια της 4ης Βιομηχανικής Επανάστασης και είναι συγγραφέας δύο βιβλίων για την 4η Βιομηχανική Επανάσταση: "Ευκαιρίες, γκρίζες ζώνες και προεκτάσεις της 4ης Βιομηχανικής Επανάστασης" και "Τα εργαλεία της 4ης Βιομηχανικής Επανάστασης και πώς ανά-διαμορφώνουν τη ζωή μας".\nΥπ. Μετανάστευσης και Ασύλου: Είμαστε ανοιχτοί στο διάλογο με τις τοπικές κοινωνίες των νησιών\n''Ωστόσο δεν έχουν γίνει ακόμα προτάσεις''.\nΣτη συνάντηση τονίστηκε η χρησιμότητα συντονισμού μεταξύ των χωρών πρώτης γραμμής.\nΕπίσκεψη Κ. Χατζηδάκη στην Ολλανδία με επίκεντρο για θέματα ηλεκτροκίνησης\nΜουτζούρης: Από μηδενική βάση ο διάλογος- "Άδειασμα" από τον Μ.Σχοινά\nΖητεί επιτάξεις και στην υπόλοιπη Ελλάδα ο περιφερειάρχης Β. Αιγαίου. Αυστηρές συστάσεις από τον Έλληνα Επίτροπο.


Πωλείται Διαμέρισμα 80 τ.μ στο Κεραμίδι Πιερίας – Μεσιτικό Γραφείο Girni Real Estate Κατερίνη, Ακίνητα Πιερίας , Αγορά σπιτιού\nΠωλείται Διαμέρισμα 80 τ.μ στο Κεραμίδι Πιερίας - Νέο Κεραμίδι - Δήμος Κατερίνης - Ν.ΠΙΕΡΙΑΣ\nΚωδικός Ακινήτου : 00537\nΠωλείται Διαμέρισμα 80 τ.μ στο Κεραμίδι. Περιλαμβάνει: 2 Υπνοδωμάτια, Σαλόνι, Κουζίνα και Μπάνιο. Διαθέτει αυτόνομη θέρμανση, ηλιακό θερμοσίφωνα, πρόσοψη σε πεζόδρομο και άριστο φυσικό φωτισμό.\nΤΙΜΗ ΑΝΑ Τ.Μ.: € 1.062\nΕΞΩΤΕΡΙΚΑ ΧΑΡΑ/ΣΤΙΚΑ: Ηλιακό Θερμοσίφωνα\nΠωλείται Μεζονέτα 140 τ.μ. στην Καλλιθέα Πιερίας\nΠωλείται διαμέρισμα 130m² Στην Κατερίνη Πιερίας. Το… Διαβάστε Περισσότερα


25 ιδέες για να διακοσμήσετε το τζάκι σας με φθινοπωρινή διάθεση | DIYself.gr - Οδηγίες βήμα βήμα για διάφορες απίθανες κατασκευές που μπορείτε να φτιάξετε μόνοι σας στο σπίτι\nby Diyself · Published 6 Σεπτεμβρίου 2014 · Updated 6 Φεβρουαρίου 2015\nΤο Φθινόπωρο είναι προ των πυλών και οι πρώτες βροχές έκαναν την εμφάνισή τους. Μήπως ήρθε η ώρα να αλλάξουμε και τη διακόσμηση του σπιτιού μας;\nΚάποιοι σίγουρα δε θα θέλουν να τελειώσει το Καλοκαίρι, αλλά αυτό δυστυχώς δε γίνεται αφού η μία εποχή διαδέχεται την άλλη. Να όμως που υπάρχουν και κάποιοι που βαρέθηκαν τη ζέστη και τον καλό καιρό και ανυπομονούν να έρθουν οι πρώτες βροχές και οι πρώτες ψυχρούλες ώστε να φορέσουν πιο ζεστά ρούχα.\nΌπως και να έχει, εμείς θα σας δώσουμε μερικές ιδέες για το πως να διακοσμήσετε το σπίτι σας και ειδικά το τζάκι σας, δίνοντας Φθινοπωρινή διάθεση στους χώρους σας. Μικρές και όμορφες παρεμβάσεις που μεταμορφώνουν δροσερά το σαλόνι και το σπίτι σας γενικότερα.\nby Diyself · Published 12 Μαΐου 2014 · Last modified 6 Φεβρουαρίου 2015\nNext story 10 τρόποι οργάνωσης των καλωδίων σας!\nPrevious story 10 έξυπνοι τρόποι για να κρατήσετε τα ποτά σας παγωμένα στα καλοκαιρινά σας Party!


Παρασκευή, 10 Ιουλίου, 2020, Ώρα: 00:25\nΠέντε εισαγόμενα κρούσματα στην Κίνα, αυξάνονται οι νεκροί στη Λατινική Αμερική\n2 Ιουνίου 2020 06:50\nΗ Εθνική Επιτροπή Υγείας ανακοίνωσε σήμερα ότι ως τα μεσάνυχτα χθες Δευτέρα ενημερώθηκε για πέντε νέα κρούσματα μόλυνσης από τον SARS-CoV-2 στην ηπειρωτική Κίνα, που όπως διευκρίνισε ήταν όλα "εισαγόμενα", κατά την ορολογία του Πεκίνου όταν αναφέρεται που φθάνουν έχοντας μολυνθεί στην κινεζική επικράτεια από το εξωτερικό.\nΔύο κρούσματα εντοπίστηκαν στη Σετσουάν και από ένα σε Σαγκάη, Γκουανγκντόνγκ και Σαανσί, ανέφερε το κινεζικό υπουργείο Υγείας. Δεν αναφέρθηκε κανένας θάνατος ασθενούς. Οκτώ ασθενείς έλαβαν εξιτήρια από τα νοσοκομεία της Κίνας, όπου συνεχίζουν να νοσηλεύονται 73 άνθρωποι που παρουσιάζουν συμπτώματα της COVID-19.\nΣυνολικά, 78.315 άνθρωποι έχουν ιαθεί στη χώρα. Με βάση τα επίσημα στοιχεία, ο απολογισμός της πανδημίας του κορωνοϊού στη χώρα όπου ο SARS-CoV-2 πρόσβαλε για πρώτη φορά τον άνθρωπο στα τέλη του 2019 ανέρχεται σε 4.634 νεκρούς επί συνόλου 83.022 κρουσμάτων μόλυνσης.\nΒαρύ το πλήγμα στις ΗΠΑ\nΆλλοι 743 ασθενείς υπέκυψαν στην ασθένεια που προκαλεί ο νέος κορωνοϊός μέσα σε 24 ώρες στις ΗΠΑ, σύμφωνα με τα δεδομένα που συγκέντρωσε ως τις 20:30 χθες Δευτέρα (τοπική ώρα, στις 03:30 σήμερα Τρίτη ώρα Κύπρου) το πανεπιστήμιο Τζονς Χόπκινς.\nΟι ΗΠΑ είναι η χώρα που υφίσταται μακράν το βαρύτερο πλήγμα, σε απόλυτα μεγέθη, από την πανδημία του κορωνοϊού. Σχεδόν όλες οι αμερικανικές πολιτείες έχουν, λιγότερο ως περισσότερο, χαλαρώσει τα μέτρα περιορισμού που επέβαλαν για να αποτραπεί η εξάπλωση του SARS-CoV-2.\nΣτη Χιλή ο αριθμός των κρουσμάτων μόλυνσης από τον SARS-CoV-2 έφθασε χθες τα 105.159, ενώ τα θύματα της COVID-19 αυξήθηκαν σε 1.113, ανακοίνωσε το υπουργείο Υγείας. Το εικοσιτετράωρο ως χθες στις 21:00 (τοπική ώρα) από την ίδια ώρα της Κυριακής καταγράφηκαν 5.471 νέα επιβεβαιωμένα κρούσματα και υπέκυψαν άλλοι 59 ασθενείς, διευκρίνισε το υπουργείο.\nΟ απολογισμός της πανδημίας στο Μεξικό ξεπέρασε χθες Δευτέρα το όριο των 10.000 νεκρών, την ημέρα της έναρξης της διαδικασίας σταδιακής επανεκκίνησης της οικονομικής δραστηριότητας.\nΤο υπουργείο Υγείας της Βραζιλίας ανακοίνωσε χθες Δευτέρα ότι το τελευταίο 24ωρο κατέγραψε άλλους 623 θανάτους εξαιτίας της COVID-19 και 11.598 κρούσματα μόλυνσης από τον SARS-CoV-2, με τον απολογισμό της πανδημίας να φθάνει έτσι τους 29.937 νεκρούς επί συνόλου 526.447 μολύνσεων.\nΜολαταύτα, χθες ο δήμαρχος του Ρίο ντε Ζανέιρο, ο Μαρσέλου Κριβέλα, παρουσίασε σχέδιο σταδιακής και αντιστρέψιμης επανεκκίνησης της δραστηριότητας από σήμερα Τρίτη, που προβλέπει αρχικά την επαναλειτουργία των εκκλησιών και την επανέναρξη των ναυτικών αθλημάτων, με χρήση μέσων ατομικής προστασίας και τήρηση μέτρων κοινωνικής απόστασης. Πρόκειται για το πρώτο στάδιο στο σχέδιο έξι φάσεων, με κατάληξη την "επιστροφή στην ομαλότητα" τον Αύγουστο. Τα σχολεία προβλέπεται να ανοίξουν, αλλά για περιορισμένο αριθμό μαθητών, τον Ιούλιο.\nΟι πολίτες που ανήκουν σε ομάδες υψηλού κινδύνου συστήνεται να παραμείνουν υπό περιορισμό. Η πολιτεία Ρίο ντε Ζανέιρο αποτελεί τη δεύτερη σημαντικότερη εστία της πανδημίας στη γιγαντιαία χώρα της Λατινικής Αμερικής, με 5.462 θανάτους και 54.530 κρούσματα μόλυνσης ως το βράδυ χθες Δευτέρα. Σύμφωνα με τον δήμο της ομώνυμης πρωτεύουσας της πολιτείας, πλέον το 87% των κλινών στις μονάδες εντατικής θεραπείας (ΜΕΘ) είναι κατειλημμένο και το σύστημα υγείας έχει φθάσει τα όρια του κορεσμού του.\nΖήστε με τον ιό λέει ο Πρωθυπουργός του Πακιστάν\nΟ πρωθυπουργός του Πακιστάν Ιμράν Χαν επικαλέστηκε τις οικονομικές απώλειες προκειμένου να δικαιολογήσει την απόφαση της κυβέρνησής του να άρει την καραντίνα, παρά την αύξηση των μολύνσεων και των θανάτων στη χώρα, καλώντας ταυτόχρονα τους πολίτες "να ζήσουν με τον ιό".\nΤο Πακιστάν έχει άρει σχεδόν όλα τα μέτρα, κυρίως για να αποφύγει μια κατάρρευση της οικονομίας του. Η χώρα θα ανοίξει για τους τουρίστες, όμως κινηματογράφοι, θέατρα και σχολεία θα παραμείνουν κλειστά. Μέχρι στιγμής έχουν καταγραφεί 72.160 κρούσματα της Covid-19 και 1.543 θάνατοι στη χώρα - τις τελευταίες ημέρες αναφέρονταν ακόμη και 80 καθημερινά. Στο τηλεοπτικό διάγγελμά του ο Χαν εξήγησε ότι η χώρα του δεν μπορούσε να αντισταθμίσει τις οικονομικές απώλειες λόγω της καραντίνας, όπως έκαναν άλλες χώρες.\nΕκανε λόγο για μείωση στις εξαγωγές, πτώση του εισοδήματος κατά 30% και δημοσιονομικό έλλειμμα ύψους 9,4% φέτος, επικαλούμενος τη μοίρα που θα είχαν οι 50 εκατομμύρια συμπατριώτες του που ζουν κάτω από το όριο της φτώχειας. Ο Χαν είπε ότι η κυβέρνησή του έδωσε επιδόματα στους φτωχούς, κάτι όμως που δεν είναι δυνατόν να συνεχιστεί σε τόσο ευρεία κλίματα, αφού περίπου 130-150 εκατομμύρια άνθρωποι επηρεάζονται δυσμενώς από την καραντίνα.\n"Οι συνθήκες αυτές δεν επιτρέπουν να συνεχίσουμε να τους τροφοδοτούμε με χρήματα, για πόσο καιρό θα μπορούμε να το κάνουμε", τόνισε. Ο Χαν κάλεσε τους πολίτες να επιδείξουν υπευθυνότητα αλλά είπε ότι οι νέες μολύνσεις και οι θάνατοι είναι κάτι το αναπόφευκτο. "Ο ιός θα εξαπλωθεί κι άλλο. Πρέπει να πω μετά λύπης μου ότι θα έχουμε περισσότερους θανάτους. Αν οι άνθρωποι προσέξουν, μπορούν να ζήσουν με τον ιό", κατέληξε.\nΜείωση στα κρούσματα στη Σερβία\nΤα νέα κρούσματα κορωνοϊού στην Σερβία μειώνονται σταθερά, μέρα με την ημέρα. Το τελευταίο 24ωρο επιβεβαιώθηκαν 18 νέα κρούσματα και είναι τα λιγότερα που καταγράφησαν από την 6η Μαΐου όταν η κυβέρνηση ήρε την κατάσταση έκτακτης ανάγκης και τους περιορισμούς στην κυκλοφορία των πολιτών.\nΧθες κατέληξε ακόμη ένας ασθενής και έτσι έφτασαν τους 244 οι θάνατοι από τη νόσο Covid-19. Αυτή τη στιγμή στα νοσοκομεία αναφοράς νοσηλεύονται 468 ασθενείς εκ των οποίων οι εννέα είναι διασωληνωμένοι.\nΣυνολικά στη Σερβία επιβεβαιώθηκαν 11.430 κρούσματα ενώ εξετάστηκαν 247.760 δείγματα. Από σήμερα οι πολίτες που το επιθυμούν θα μπορούν να μεταβαίνουν στα κέντρα υγείας για να πραγματοποιήσουν τεστ αντισωμάτων. Οι επιδημιολόγοι της Επιτροπής Δημόσιας Υγείας επισημαίνουν ότι η Σερβία αντικειμενικά εξήλθε της επιδημίας ωστόσο το τέλος της θα κηρυχθεί αφού για διάστημα 28 ημερών δεν υπάρξει κανένα νέο κρούσμα.


Autocarnet: Όλο και πιο συχνό το car hacking\nΤα περιστατικά αυτά αντικατοπτρίζουν το γεγονός ότι ένας αυξανόμενος αριθμός αυτοκινήτων μπορεί πλέον να συμπεριληφθεί στο λεγόμενο Internet of Things (IoT), δεδομένου ότι διαθέτουν δικούς τους υπολογιστές, λογισμικό, αλλά και συνδεσιμότητα.\nΜερικές μέρες αργότερα, είδαν το φως της δημοσιότητας πληροφορίες που ανέφεραν ότι τα οχήματα που χρησιμοποιούν το σύστημα OnStar RemoteLink της General Motors (GM), ήταν ευάλωτα σε επιθέσεις που θα επέτρεπαν σε χάκερ να εντοπίσουν το όχημα και να ξεκλειδώσουν το σύστημα ελέγχου του. Την επίδειξη μιας τέτοιας εικονικής επίθεσης έκανε ο γνωστός ερευνητής ασφάλειας και χάκερ, Σάμι Κάμκαρ, ο οποίος κατέληξε στο συμπέρασμα ότι επίδοξοι «εισβολείς» θα ήταν εφικτό να ξεγελάσουν τον κάτοχο ενός τέτοιου οχήματος, συνδέοντάς το σε ένα διαφορετικό ασύρματο ψευδο-δίκτυο, για να πάρουν τελικά τον έλεγχο της OnStar RemoteLink Mobile Application.\nΣε συνέχεια των παραπάνω, ήρθε στο προσκήνιο η Tesla, όταν άλλοι ερευνητές ανακάλυψαν έξι τρωτά σημεία στο μοντέλο S της εταιρείας, που δυνητικά θα επέτρεπαν σε κάποιον χάκερ να πάρει τον έλεγχο του οχήματος, θέτοντας σε κίνδυνο την ασφάλειά του. Εντούτοις, διευκρίνισαν ότι επιθέσεις κατά ενός οχήματος Tesla θα ήταν δύσκολο να πραγματοποιηθούν αν ο επίδοξος εισβολέας δεν είχε φυσική πρόσβαση στο αυτοκίνητο. Ωστόσο, από τη στιγμή που θα αποκτούσε κάποιος φυσική πρόσβαση στο όχημα, έστω και μια φορά, εν συνεχεία να μπορούσε να το επηρεάσει και εξ αποστάσεως.\ncar hackingΗ «επίθεση» τους επέτρεψε να επηρεάσουν το ταχύμετρο ώστε να δείχνει λάθος ταχύτητα, να ανοιγοκλείνουν τα παράθυρα, να κλειδώνουν, να ξεκλειδώνουν, καθώς και να αναβοσβήνουν τη μηχανή του οχήματος. Η Tesla ανακοίνωσε ότι έχει ήδη επιλύσει όλα τα σχετικά το προβλήματα.\nΠρέπει ν' ανησυχούν οι οδηγοί;\nΚαθώς η αυτοκινητοβιομηχανία ενσωματώνει νέες τεχνολογίες στα αυτοκίνητα, η Symantec θεωρεί πολύ πιθανό να αυξηθούν κακόβουλες επιθέσεις όπως οι παραπάνω. Μέχρι σήμερα, τα περιστατικά αυτά περιορίζονται απλώς στην απόδειξη της εφικτότητας μιας επίθεσης και πραγματοποιήθηκαν από ερευνητές ασφάλειας. Ωστόσο, καθώς οι τεχνολογίες εξαπλώνονται, κακόβουλες επιθέσεις δεν μπορούν να αποκλειστούν.\n- Πιο επικίνδυνες οι επιθέσεις «over-the-air», όταν οι «εισβολείς» επιχειρούν διείσδυση στα συστήματα ενός οχήματος από απομακρυσμένη θέση. Τέτοιες επιθέσεις απαιτούν εκτενείς προσπάθειες και βαθιά γνώση σχετικά με το όχημα και το λογισμικό του.\n- Φυσικές επιθέσεις, όπου ο χάκερ πρέπει να έχει φυσική πρόσβαση στο όχημα, είναι συνήθως πιο εύκολο να υλοποιηθούν. Πολλά οχήματα, διαθέτουν ελλιπή προστασία στο δίαυλο CAN και τις Ηλεκτρονικές Μονάδες Ελέγχου (ECU) που συνδέονται σε αυτόν. Για να γίνει μια τέτοια επίθεση, ο εισβολέας πρέπει να έχει φυσική πρόσβαση στο όχημα, με κίνδυνο να συλληφθεί.\n- Επιθέσεις μέσω mobile applications και εργαλείων υποστήριξης που επιτρέπουν απομακρυσμένες λειτουργίες ελέγχου του οχήματος, είναι επίσης πιθανές. Ευτυχώς οι περισσότερες εφαρμογές και τα εργαλεία μπορούν εύκολα να επιδιορθωθούν χωρίς να υπάρχει ανάγκη αναβάθμισης στο λογισμικό του οχήματος.\nΕνώ τέτοιου είδους επιθέσεις δεν μπορούν να αποκλειστούν στο μέλλον, οι οδηγοί δεν θα πρέπει να ανησυχούν, αφού είναι γνωστό ότι τα κίνητρα του κυβερνοεγκλήματος είναι κυρίως οικονομικά, οπότε το hacking στο αυτοκίνητο μάλλον θα παραμείνει μια θεωρητική δραστηριότητα, μέχρι να ανακαλυφθούν μέθοδοι «εξαργύρωσης» των επιθέσεων.\n- Τακτικά updates λογισμικού, που θωρακίζουν με patches το σύστημα, διορθώνοντας προβλήματα ασφάλειας.\n- Ιδιαίτερη προσοχή όταν το όχημα συνδέεται σε διαγνωστικές πλατφόρμες ή πλατφόρμες τηλεματικής, καθώς αυτές πολλές φορές ανοίγουν την πόρτα σε «εισβολείς», για να εισέλθουν στον δίαυλο CAN.\n- Αποφυγή σύνδεσης μη αξιόπιστων συσκευών στα συστήματα ενημέρωσης και ψυχαγωγίας των οχημάτων, όπως USB sticks, τηλέφωνα ή media players. Επίσης, αν το αυτοκίνητο διαθέτει σύνδεση στο Internet, πρέπει αποφεύγεται η σύνδεση σε μη αξιόπιστα δίκτυα.


Παρασκευή, 08-Ιουν-2018 19:21\nΔυνατότητα ρύθμισης και των οφειλών που γεννήθηκαν και βεβαιώθηκαν κατά το 2017, και άρση του τραπεζικού και φορολογικού απορρήτου αγροτών και ελεύθερων επαγγελματιών που επιθυμούν να ρυθμίσουν διμερώς τις οφειλές τους με τους χρηματοδοτικούς φορείς, είναι δύο από τις αλλαγές στον εξωδικαστικό μηχανισμό που εισάγει το πολυνομοσχέδιο που κατατέθηκε στη Βουλή.\n* Υπαγωγή στον εξωδικαστικό προς ρύθμιση και των οφειλών που γεννήθηκαν και βεβαιώθηκαν έως και 31.12.2017. Περαιτέρω, εισάγεται διαφοροποίηση ως προς τον ορισμό των οφειλών προς το Δημόσιο και υπέρ τρίτων σε σχέση με τις οφειλές προς Φορείς Κοινωνικής Ασφάλισης. Ενώ για τις δύο πρώτες κατηγορίες κρίσιμος παραμένει ο χρόνος της βεβαίωσης, για την τελευταία κατηγορία κρίσιμος καθίσταται ο χρόνος γέννησης της οφειλής. Σκοπός της ρύθμισης αναφορικά με τους Φορείς Κοινωνικής Ασφάλισης, είναι να μην χάνει ο διοικούμενος το δικαίωμα ρύθμισης των εισφορών του 2017 μόνο και μόνο για το λόγο ότι αυτές βεβαιώθηκαν το 2018.\n* Ενημέρωση της ΕΓΔΙΧ (Ειδική Γραμματεία Διαχείρισης Ιδιωτικού Χρέους) αναφορικά με την επίτευξη συμφωνίας ή όχι στη διμερή διαπραγμάτευση και μετά την πάροδο των 3 μηνών (σε περίπτωση που επεκταθεί η διαπραγμάτευση και πέραν του χρονικού αυτού διαστήματος).\n* Αντιμετώπιση μικροπιστωτών όταν έχουν ακριβώς ισόποση απαίτηση και οι απαιτήσεις αυτές, αθροιζόμενες με τις μικρότερες απαιτήσεις, υπερβαίνουν το 15% της συνολικής οφειλής. Η λύση που προκρίθηκε είναι η συμμετοχή όλων των μικροπιστωτών με ίσες απαιτήσεις στη διαδικασία και δέσμευσή τους από τη σύμβαση αναδιάρθρωσης.\n* Δυνατότητα ομόρρυθμων εταίρων να υποβάλλουν και οι ίδιοι αίτηση για τη ρύθμιση των δικών τους οφειλών, εφόσον αυτές είναι κατά νόμο επιλέξιμες. Συγκεκριμένα όταν εταίροι ζητούν τη ρύθμιση των δικών τους οφειλών, οι πιστωτές επιβάλλεται να έχουν πλήρη εικόνα των οικονομικών τους στοιχείων, σαν να υποβαλλόταν αυτοτελής αίτηση. Επίσης προβλέπεται πως δεν θα αποκλειστεί η ρύθμιση των οφειλών του εταίρου από το γεγονός ότι ο εταίρος έχει διακόψει ατομική επιχειρηματική του δραστηριότητα (περ. γ΄ της παρ. 3 του άρθρου 2 του ν. 4469/2017), αρκεί να μην έχει λυθεί η ίδια η εταιρία. Από την άλλη πλευρά, ο εταίρος μπορεί να ρυθμίσει τις δικές του οφειλές, εντάσσοντας και τις οφειλές που τον βαρύνουν ως ομόρρυθμο εταίρο, ακόμα και αν η εταιρία έχει λυθεί, εφόσον ο εταίρος διατηρεί δική του ατομική επιχείρηση σε λειτουργία. Αναφορικά με την επιλεξιμότητα (μία θετική χρήση στις τρεις τελευταίες), αυτή εκ των πραγμάτων δεν θα μπορεί να κριθεί στο πρόσωπο του εταίρου, αφού ο ίδιος δεν τηρεί λογιστικά βιβλία στο δικό του όνομα. Επομένως αναγκαστικά η επιλεξιμότητα θα πρέπει να κριθεί στο πρόσωπο της εταιρίας.\n* Ρύθμιση ζητημάτων αναφορικά με την αμφισβήτηση του ύψους της οφειλής. Για την αντιμετώπιση του προβλήματος αυτού προβλέπεται ότι ο οφειλέτης θα συμπληρώνει και τον χρόνο, αναφορικά με τον οποίο προσδιορίζεται το ύψος της κάθε οφειλής, οπότε, αν μετά τον χρόνο αυτόν η οφειλή επιβαρύνθηκε, να μην θεωρείται καν ότι υφίσταται διαφωνία.\n* Ο συντονιστής μπορεί να εδρεύει οπουδήποτε στην Περιφέρεια του οφειλέτη, με απλή προτίμηση των συντονιστών που εδρεύουν στην ίδια Περιφερειακή Ενότητα, εφόσον φυσικά ο κατά προτίμηση διορισμός τους δεν παραβιάζει τον κανόνα της ισοκατανομής των υποθέσεων μεταξύ των συντονιστών της Περιφέρειας.\n* Επιμήκυνση του χρονικού διαστήματος αυτοδίκαιης αναστολής της αναγκαστικής εκτέλεσης από εβδομήντα σε ενενήντα ημέρες. Η επιμήκυνση κρίθηκε αναγκαία, καθώς είναι αρκετές οι περιπτώσεις, κατά τις οποίες η διαδικασία δεν ολοκληρώνεται εντός εβδομήντα ημερών.\n* Υποχρεωτική συμμετοχή Δημοσίου στις διαπραγματεύσεις και την ψηφοφορία για οφειλές έως 20.000 ευρώ όταν οι πιστωτές είναι μόνον προερχόμενοι από τον δημόσιο τομέα.\n* Περιορισμός των συνεπειών των κατασχέσεων που επιβλήθηκαν από το Δημόσιο με αποδέσμευση των μελλοντικών απαιτήσεων σε περίπτωση επίτευξης συμφωνίας αναδιάρθρωσης. Πλήρης ανατροπή της κατάσχεσης μπορεί να επιτευχθεί μόνο εφόσον η κατάσχεση επιβλήθηκε αποκλειστικά για οφειλές εντεταγμένες στη σύμβαση και μόνο εφόσον εξοφλήθηκε τουλάχιστον το 75% του ποσού που πρέπει να καταβληθεί στο Δημόσιο δυνάμει της σύμβασης.\n* Επέκταση της αυτοδίκαιης αναστολής εκτέλεσης και στην περίπτωση της διαδικασίας διμερούς διαπραγμάτευσης με το Δημόσιο ή με Φορείς Κοινωνικής Ασφάλισης.\n* Επέκταση της χρήσης της πλατφόρμας σε περιπτώσεις επιχειρήσεων που δεν υπάγονται στην κανονική διαδικασία του εξωδικαστικού μηχανισμού, ιδίως αγροτών ή ελεύθερων επαγγελματιών, που όμως επιθυμούν να ρυθμίσουν διμερώς τις οφειλές τους με τους χρηματοδοτικούς φορείς. Επίσης προβλέπεται άρση του τραπεζικού και του φορολογικού απορρήτου και σε αυτές τις περιπτώσεις.\n- Fast track πώληση δανείων στα funds\n- Με την εμπορική αξία η προστασία της κύριας κατοικίας


Ρούλα Κορομηλά: «´Η ο Κανάκης ή εγώ» | Star.gr\nΡούλα Κορομηλά: «´Η ο Κανάκης ή εγώ»\nΤί απαίτησε και πώς επανέφερε το θέμα «Διαμαντάκου»;\nΘυμάστε που πριν από λίγες ημέρες οι Ράδιο Αρβύλα σχολίασαν – με τον δικό τους τρόπο – το τέλος του Big Brother και έλεγαν ότι τάχα στενοχωρήθηκαν που ολοκληρώθηκε το ριάλιτι του Alpha; Εκτός από όλους τους υπόλοιπους που το είδαν, το είδε και η Ρούλα Κορομηλά. Και όχι μόνο το είδε, αλλά «τα πήρε» και άσχημα κιόλας. Όποιος συντονίστηκε την Κυριακή το μεσημέρι (13/02) στον ραδιοφωνικό σταθμό ράδιο 9 άκουσε την Ρούλα Κορομηλά μεταξύ σοβαρού και αστείου να ζητάει την... απόλυση του Αντώνη Κανάκη από τον διευθυντή του σταθμού στον οποίο συνυπάρχουν!\n«Πάρτε μου τηλέφωνο τον διευθυντή του ραδιοφώνου… Με ακούει κανείς; Πάρτε μου τον Κο Κακλαμάνο τηλέφωνο! Έχεις τον Κανάκη στο ραδιόφωνο εδώ; Λοιπόν αποφάσισε: ή τον Κανάκη ή εμένα. Τον είδες προχθές τι έλεγε για μας; Αποφάσισε. Θα αποφασίσει ο Κακλαμάνος και θα μας πει. Δεν γίνεται δύο μεγάλοι μαζί. Όποιος λέει κάποια πράγματα για κάποιον άλλο και είναι άστοχο θα πρέπει να τοποθετηθεί», είπε εν εξάλλω η παρουσιάστρια.\nΤην Κυριακή το μεσημέρι όμως, η Ρούλα Κορομηλά τα θυμήθηκε… όλα, αφού έδωσε συνέχεια και στην κόντρα της με την Πόπη Διαμαντάκου, έχοντας σύμμαχο αυτή τη φορά τον Δήμο Βερύκιο. «Για το συγκεκριμένο σημείο που η κυρία Διαμαντάκου κάνει κριτική στη Ρούλα Κορομηλά είναι άδικη», της είπε ο Βερύκιος και η Ρούλα απάντησε: «Δεν κάνει κριτική μόνο στο συγκεκριμένο. Αυτή έχει κατέβει από τα ντράχαλα. Ξυπνάει το πρωί και λέει τώρα αρχίζουμε: Σήμερα θα ασχοληθούμε με την Κορομηλά!»\nΟ διάλογος συνεχίστηκε με σχόλια του τύπου: «Είναι συντονισμένο νεροπίστολο», είπε ο Βερύκιος.\n«Δεν είναι νεροπίστολο, άλλο πράγμα έχει μέσα, δεν ξέρω τι ακριβώς», απάντησε εκείνη.\nΒερύκιος: «Αυτό είναι νεροπίστολο».\nΚορομηλά: «Κύριε Βερύκιε εγώ σας σέβομαι, σας εκτιμώ, αλλά θεωρώ ότι την κάναμε αρκετά διάσημη. Ας ασχοληθεί και με κάποιον άλλο τώρα. Έγινε διάσημη. Όλος ο κόσμος ασχολείται με αυτή. Τι άλλο να κάνω;»\nΚαι μια και η κουβέντα από τις απολύσεις πέρασε στα νεροπίστολα, να σ��ς ενημερώσουμε ότι κάποια… «λύση» δεν βρέθηκε, απλά το βέβαιο είναι ότι οι κόντρες και οι παλιές και εκείνες που μόλις ξεκίνησαν θα κρατήσουν πολύ ακόμη…


periptero 21: στο ίσιωμα πέφτω\nστο ίσιωμα πέφτω\nΈπεσα και στραμπούλιξα το αστραγαλάκι μου τόσο δυνατά και βάρβαρα, που φώναξα με όλη μου τη δύναμη «μαμαααααά» όπως όταν ήμουν πέντε, με ματωμένα αγκωνογόνατα και τη μύξα στο σαγόνι απ’το παράπονο. Θεσπέσιο. Μέσα στην αυθεντική μου αγωνία, με αστραγαλάκι να φέρνει σε τόπι και το δάκρυ να κρέμεται από τα ματοτσίνορά μου, δεν μπόρεσα παρά να φχαριστηθώ τα δέκα λεπτά πανικού που μ’ έκαναν πάλι μοναχοπαίδι. Ο μπαμπάς να φωνάζει «το παιδί!», η μαμά να μου φέρνει πάγο και μαξιλάρια και να προσπαθεί να ηρεμήσει μια το μπαμπά που ωρυόταν να πάρουμε τηλέφωνο τη γιαγιά να μας πει αν βάζουν πίτουρα για το πρήξιμο, και μια εμένα που είχα χλωμιάσει απ’την πτώση.\nΤο πρωί με ξύπνησαν να πάμε στο Βοστάνειο να με δει γιατρός.\nΠάμε το λοιπόν, κουτσό εγώ και με τα μαλλιά ακόμα με το χθεσινό αλάτι, έρχεται και με περιλαμβάνει ένας νοσοκόμος ολ τάιμ κλάσικ, με γαριασμένο άουτφιτ και κροκς άσπρα, να με πάει με το καροτσάκι στο γιατρό. Μέχρι να με δει ορθοπεδικός με γνωμάτευσαν πέντε έξι νοσηλευτές, μια ακτινολόγος, μια κυρία στην είσοδο κι ένας παθολόγος. Ο νοσοκόμος μου ευγενέστατος, με τσουλούσε με στυλ από τη μία πτέρυγα στην άλλη. Πάμε στις ακτινογραφίες, να με ζουλάει η αθεόφοβη η γιατρίνα πότε έτσι πότε αλλιώς για να βγει το πόδι, να σκούζω εγώ και να χει πρηστεί τόσο που να μην μπαινοβγαίνουν τα σανδάλια.\nΜετά την ακτινογραφία με πλησιάζει ένας κύριος με μπλέ- αυτοί στο γκρέιζ ανάτομι είναι οι γιατροί- «Κορίτσι μου, ραγισματάκι βλέπω, μάλλον πρέπει να σου βάλουμε γύψο» αποφαίνεται. Κατουρήθηκα εγώ πάνω μου διότι καταφθάνει σήμερα φίλη από τας Ολλανδίας κι έχω γενναίο πλάνο ετοιμάσει, οπότε με πηγαία απελπισία του λέω «κάτι άλλο δεν γίνεται»; Γυρίζει τότε ο Μυτιληνιός ο Θεός και μου κάνει, «τί θες καλέ, να σε βάλου μια μπότα γκούτσι»; Ξεκαρδιστήκαμε, και τί να του πεις, δίκιο είχε ο άνθρωπος τρομάρα μου.\nΠάμε το λοιπόν προς τον ορθοπεδικό. Ο νοσοκόμος μου με πέρασε από κάτι πτέρυγες εξωπραγματικές, να ζέχνουν γεροντίλα και να ‘ναι αραδιασμένοι δεξιά αριστερά κάτι δύσμοιροι παππούληδες, μου θύμισε ένα ντοκιμαντέρ για το Ψυχιατρείο της Λέρου. Εν τω μεταξύ η μαμά, που στα πενήντα της όποτε αρρωσταίνει παίρνει τη δικιά της μαμά να της πει τί να κάνει, παντελώς άσχετη και φοβιτσιάρα, ήθελε να δώσει στο νοσοκόμο μου κάτιτις που με βόλταρε ευγενής τόση ώρα. Τί να κάνει τί να κάνει, τον πλησιάζει με ύφος Tim Roth στα Τέσσερα Δωμάτια, βάζει στην τσεπούλα του ένα πεντάευρο και του λέει, «για να πιείς ένα καφέ..». Άλλα γέλια.\nΤελικά έρχεται ο γιατρός- που δεν φορούσε κανενός είδους ρόμπα- και με εξετάζει σε πέντε φράσεις: τίποτα δεν έχεις, στραμπούληγμα είναι, μου πιάνει το πόδι και μου το σφίγγει να σιγουρευτεί πως δεν λέω ψέματα, άου εγώ, άμα πονάς να σου βάλω γύψο, όχι γύψο εγώ, άντε λέει σ’έναν άλλο, δέστο του παιδιού να φύγει.\nΟ τελευταίος ήταν ο καλύτερος όλων όμως.\nΕνώ μου έδενε το πόδι με τον επίδεσμο αργά αργά, μου ιστορούσε το μύθο της Περσεφόνης, πως την έκλεψε ο Άδης και πως συμφώνησαν να ζει έξι μήνες στον Κάτω Κόσμο και έξι μήνες στη γη, α! Τί ωραίο όνομα.\nΈπειτα φύγαμε, και το δράμα μου έληξε με μια «επιστραγαλίδα».\nΕτικέτες άνθρωποι, μέρη, περιστασιακά\nΑντε περαστικα σου. Ξέρω και γω απο τέτοιες καταστάσεις. Οταν είχα σπάσει το πόδι μου αισθανομουν ο πιο ηλιθιος ανθρωπος στο κόσμο .Τι θυμαμαι τώρα..\nΤώρα θα σου κάνω ενα παραπονο.Γιατί εβγαλες την φωτογραφια με το κοριτσακι με τη γραβάτα? Ηταν ολα τα λεφτα.ΑΠαιτώ αμεση αποκατασταση.\nαχ περαστικα μωρεεε!!\n20 Ιουλίου 2011 - 2:05 π.μ.


SUPRNOVA: Πόσο κρύο είναι το διάστημα;\nΤο απόλυτο κενό είναι μια ιδεατή κατάσταση, που δεν ισχύει πουθενά, ούτε και στο διάστημα. Παρ’ όλο που οι αποστάσεις μεταξύ άστρων, γαλαξιών κτλ. είναι τεράστιες και ο χώρος ανάμεσά τους πολύ περισσότερο «άδειος» ακόμη και από το καλύτερο κενό που μπορούμε να φτιάξουμε στο εργαστήριο, εμπεριέχει εντούτοις ορισμένα σωματίδια.\nΠΗΓΗ: science illustrated.gr-sourta-ferta\nandrik 2 Αυγούστου 2012 - 1:43 π.μ.\nSUPRNOVA bloggspot.com 2 Αυγούστου 2012 - 2:21 π.μ.\nΕυχαριστώ για τα καλά σου λόγια φίλε μου καλώς ήρθες\nΔΕΛΦΙΝΑΚΙ.SUNSET 2 Αυγούστου 2012 - 12:32 μ.μ.\nΚαλημέρα .. τι κάμνεις; Γίναμε δύο τα δελφινάκια στους αναγνώστες σου :)\nχαίρομαι που το βρήκες ενδιαφέρον και το ανάρτησες\nSUPRNOVA bloggspot.com 4 Αυγούστου 2012 - 12:59 π.μ.\nκαι γώ σ'ευχαριστώ για τη βοήθεια Δελφινάκι γιατί τις τελευταίες μέρες είμαι δουλειά και μετά χαλκιδική γυρίζω αργά άρα ΄δεν μου μένει και πολύς χρόνος για ψάξιμο.\nΔΕΛΦΙΝΑΚΙ.SUNSET 4 Αυγούστου 2012 - 1:25 π.μ.\nΠαρακαλώ. Χαρά μου. Αλλωστε και γω τα βρίσκω στα μπλογκ που είμαι αναγνώστρια. Και αφού το ξέρεις ότι αγαπώ το μπλογκ σου και τον κόσμο των πλανητών από μικρή..Χαρά μου να σου στέλλω θεματάκια